title: Dead Island: Riptide

text: Dead Island: Riptide on selviytymiskauhu- ja toimintaseikkailupeli. Peli suunniteltiin laajennuksena Dead Island -pelille mutta julkaistiin itsenäisenä pelinä.


title: Dead Island: Riptide

text: Peli on julkaistu kesäkuussa 2012 Windowsille, PlayStation 3:lle ja Xbox 360:lle.


title: Dead Island: Riptide

text: GameSpotin arvostelussa peli sai 4/10.


title: Strippaus (kemia)

text: Strippauksella tarkoitetaan kemiassa yksikköoperaatiota, jossa yksi tai useampi komponentti poistetaan nestefaasista kaasuvirran tai höyryn avulla. Strippauksessa poistuva komponentti haihtuu kaasun tai höyryn mukana pois nestevirrasta ja prosessia voidaan pitää absorption käänteisprosessina. Strippausta käytetään muun muassa jätevesien puhdistuksessa, öljynjalostuksessa tuotteiden erottamiseen ja eräissä metallurgisissa prosesseissa. Strippaus suoritetaan tislauskolonneja muistuttavissa kolonneissa, joiden täytteenä on täytekappaleita erottumisen tehostamiseksi.


title: Strippaus (kemia)

text: Strippaus perustuu helposti haihtuvien komponenttien erottumiseen haihtumalla inertin kaasun kuten ilman tai kuuman vesihöyryn mukana.Komponenttien strippautuvuus riippuu niiden Henryn vakiosta Henryn lain mukaisesti ja tyypillisesti korkeat lämpötilat kasvattavat Henryn vakiota ja siten parantavat erotustehokkuutta. Strippaus voi olla joko myötävirta- tai vastavirtaprosessi. Myötävirtaprosessissa puhdistettava neste ja ilma tai vesihöyry virtaavat kolonnissa samansuuntaisesta ja vastavirtaprosesseissa eri suunnista. Ilmaa käytetään strippausaineena erotettaessa vesiliuoksista helposti haihtuvia veteen niukkaliukoisia orgaanisia komponentteja kuten bensiiniä ja muita hiilivetyjä, liuottimia kuten trikloorieteeniä ja tetrakloorieteeniä sekä helposti erityisesti emäksisistä liuoksista haihtuvaa ammoniakkia. Käytetyimmät menetelmät ovat vastavirtaprosesseja, joissa strippausilma johdetaan kolonniin alaosasta ja puhdistettava liuos yläosasta.


title: Strippaus (kemia)

text: Vesihöyrystrippausta käytetään veteen enemmän liukenevien ja vaikeammin haihtuvien komponenttien kuten asetonin ja pentakloorifenolin erottamiseen. Vesihöyrystrippausta käytetään myös butadieenin erottamiseen öljynjalostuksen muista tuotteista ja orgaanisten kompleksinmuodostajien erottamiseen orgaanisista liuottimista esimerkiksi uraanin ja kuparin metallurgiassa. Vesihöyrystrippaus poikkeaa kaasustrippauksesta kuten ilmastrippauksesta siten, että nestefaasin läpi kulkenut strippaushöyry voidaan tiivistää nesteeksi ja veteen liukenemattomat orgaaniset komponentit voidaan erottaa joko dekantoimalla tai tislaamalla.


title: Törmäkukat

text: Törmäkukat ("Scabiosa") on kasvisuku, joka kuuluu kuusamakasvien heimoon. Aiemmin se on luettu purtojuurikasveihin ("Dipsacaceae"). Monia törmäkukkalajeja viljellään koristekasvina, lajista riippuen yksivuotisena, kaksivuotisena tai monivuotisena.


title: Mario Caserini

text: Mario Caserini (26. helmikuuta 1874 Rooma – 17. marraskuuta 1920 Rooma) oli italialainen elokuvaohjaaja.


title: Mario Caserini

text: Taidemaalarina ja lavastajana työskennelleen Caserinin elokuvaura alkoi näyttelijänä vuonna 1905. Seuraavana vuonna hänestä tuli yksi Cinesin tärkeimmistä ohjaajista. Hän teki yhtiölle etupäässä historiallisia draamoja ja kirjallisuussovituksia, joiden pääosissa esiintyi usein hänen vaimonsa Maria Caserini-Gasperini. Vuonna 1911 Caserini siirtyi Ambrosio Filmille, jolle hän ohjasi ensimmäisen pitkän elokuvasovituksen Edward Bulwer-Lyttonin romaanista "Pompeijin viimeiset päivät" (1913). Vuonna 1913 Caserini oli mukana perustamassa Gloria Films -yhtiötä, jolle hän teki tunnetuimmat elokuvansa "Mutta rakkauteni ei kuole koskaan" (1913) ja "Nerone e Agrippina" (”Nero ja Agrippina”, 1914). Niistä ensimmäinen muistetaan Lyda Borellin läpimurtoelokuvana ja jälkimmäinen yhtenä italialaisen spektaakkelielokuvan suurmenestyksistä.


title: Mario Caserini

text: Vuonna 1915 Caserini perusti Torinoon oman tuotantoyhtiön Caserini Filmin, jonka tähtinäyttelijöitä olivat Mario Bonnard ja Leda Gys. Ennen kuolemaansa hän palasi vielä Cinesin palvelukseen.


title: Tähkämunkit

text: Tähkämunkit ("Phyteuma") on kasvisuku, joka kuuluu kellokasvien heimoon. Monia suvun lajeja viljellään perennana. Tummatähkämunkkia ja vaaleatähkämunkkia on tavattu Suomessa paikoitellen luonnonkasviksi villiintyneinä. Sukuun kuuluu noin 40 lajia.


title: Konstantin Melnikov

text: Konstantin Stepanovitš Melnikov (ven. Константин Степанович Мельников), (s. 3. elokuuta 1890 Moskova, k. 28. marraskuuta 1974 Moskova) oli venäläinen arkkitehti ja kuvataiteilija. Hän on suunnitellut muu muassa sarkofagin Leninin mausoleumiin. Melnikovin aktiivinen ura kesti vain kymmenen vuotta (1923–1933), jonka jälkeen hänen avantgardistinen tyylinsä joutui Neuvostoliiton johdon epäsuosioon eivätkä hänen suunnitelmansa enää toteutuneet.


title: Miracle Mirror

text: Miracle Mirror on hollantilaisen rockyhtye Golden Earringin kolmas albumi vuodelta 1968.


title: Munkit (suku)

text: Munkit ("Jasione") on kasvisuku, joka kuuluu kellokasvien heimoon. Eräitä munkkilajeja viljellään koristekasvina, lajista riippuen yksivuotisena, kaksivuotisena tai monivuotisena. Yksi munkkilaji, vuorimunkki kasvaa luonnonvaraisena Suomessa. Se on uhanalainen kalliokasvi Etelä-Suomessa.


title: Samuel Schulteen

text: Samuel Schulteen eli "Samuel Samuelis, Vestmannus" (7. marraskuuta 1680 Skedvi, Ruotsi – 22. helmikuuta 1752 Turku) oli suomalainen Turun akatemian lainopin professori ja rehtori.


title: Samuel Schulteen

text: Schulteenin vanhemmat olivat Skedvin kirkkoherra Samuel Schultenius (Samuel Videkindi, k. 1694) ja hänen ensimmäinen puolisonsa Margareta Olofsdotter Schultin. Hän pääsi ylioppilaaksi Uppsalassa 1694 ja teki jo nuorena kiertomatkan Hollantiin, Saksaan ja Ranskaan.


title: Samuel Schulteen

text: Schulteen oli leskikuningattaren elinikäisten läänitysten asianajajana ja viskaalina vuodesta 1713 ja Gripsholmin ja Vadstenan läänien kuvernementinsihteerinä vuodesta 1718. Hänet valittiin Turun akatemian lainopin professoriksi 1720 mutta hän astui virkaan vasta 1723. Schulteen oli professorina vuoteen 1746 saakka jolloin hän jäi virkavapaalle sairauden takia. Hän oli samalla myös Turun hovioikeuden ylimääräisenä asessorina vuodesta 1726. Schulteen oli Turun akatemian rehtorina 1724–1725 ja 1736–1737 sekä Viipurilaisen osakunnan inspehtorina 1726–1746. Hän omisti Prostvikin tilan Nauvossa.


title: Samuel Schulteen

text: Schulteen oli naimisissa vuoteen 1744 saakka Elisabet Biurstedtin (k. 1744) kanssa tämän toisessa avioliitossa ja vuodesta 1746 Beata Maria Palanderin (k. 1772) kanssa. Professori ja senaattori Nathanael Gerhard af Schultén oli Schulteenin poika tämän toisesta avioliitosta.


title: Mehitähdet

text: Mehitähdet ("Sempervivum") on kasvisuku, joka kuuluu maksaruohokasvien heimoon. Ne ovat vuoristoissa kasvavia matalia mehikasveja. Useita mehitähtilajeja ja niiden risteymiä viljellään perennana.


title: Mehitähdet

text: Lähisukuiset mehiparrat ("Jovibarba"), kuten pallomehiparta ("Jovibarba globifera", syn. "Sempervivum globiferum") muistuttavat ulkonäöltään mehitähtiä.


title: Anders Pryss (nuorempi)

text: Anders Pryss (nuorempi) eli "Andreas Andreæ, Australis" (28. syyskuuta 1671 Turku – 22. lokakuuta 1746 Turku) oli suomalainen Turun akatemian runousopin professori, kirjastonhoitaja ja rehtori.


title: Anders Pryss (nuorempi)

text: Pryssin vanhemmat olivat Kemiön kirkkoherra Anders Pryss (1640–1689) ja hänen ensimmäinen puolisonsa Margareta Kexlerus. Hän kävi Turun katedraalikoulua vuodesta 1685 alkaen ja pääsi ylioppilaaksi Turussa 1688. Pryss valmistui filosofian maisteriksi Turun akatemiasta 1694.


title: Anders Pryss (nuorempi)

text: Pryss oli Turun akatemian varasihteerinä vuodesta 1695 ja samalla toisena filosofian apulaisena vuodesta 1698. Hän oli ensimmäinen filosofian apulainen ja akatemian sihteeri vuodesta 1702 sekä runousopin professori vuodesta 1706 ja samalla kirjastonhoitaja vuodesta 1720. Pryss jäi virkavapaalle professuurista vuonna 1746.


title: Anders Pryss (nuorempi)

text: Pryss oli Turun akatemian rehtorina 1712–1713, 1726–1727 ja 1738–1739 sekä sijaisrehtorina 1718–1722. Hän oli lisäksi Satakuntalaisen osakunnan inspehtorina 1735–1746 (mahdollisesti jo vuodesta 1723) ja filosofisen tiedekunnan promoottorina 1726.


title: Anders Pryss (nuorempi)

text: Pryss oli naimisissa 1701–1735 Katarina Charlotta Wallenstiernan (k. 1735) kanssa ja vuodesta 1737 Beata Munsterhjelmin (k. 1753) kanssa. Hänen poikiaan olivat Turun katedraalikoulun konrehtori Anders Pryss (1702–1761), Turun akatemian teologian professori, tuomiorovasti Samuel Pryss (1705–1779) ja Turun akatemian lainopin professori Olof Pryss (1708–1785).


title: Luettelo avaruusluotaimilla tutkituista pikkuplaneetoista ja komeetoista

text: Tämä luettelo käsittää avaruusluotaimilla tutkitut pikkuplaneetat ja komeetat, sekä tietoja näitä kappaleita tutkineista luotaimista.


text: Seuraavassa luettelossa ovat pikkuplaneetat, joita on tarkoitus tutkia luotaimilla.


text: 3. tammikuuta 2013 löydetty komeetta C/2013 A1 (Siding Spring) ei ollut midenkään avaruusluotainten valittu kohde, mutta se vieraili Marsia tutkineiden luotainten luona ohittaessaan planeetan lähietäisyydeltä (noin 140000 km) 19. lokakuuta 2014. Useat luotaimet saivat tällöin kerättyä tietoja komeetasta ja sen vaikutuksesta Marsin kaasukehään. Luotaimet paljastivat että komeetan ydin on todennäköisesti pienempi kuin 1 km. Todennäköisesti komeetan ytimen läpimitta on noin 0,6–0,5 km tai vähemmän.


title: Mestaritontun seikkailut

text: Mestaritontun seikkailut on tamperelaisen Aili Somersalon kirjoittama saturomaani. Kirja julkaistiin vuonna 1919, ja vuonna 2009 siitä otettiin jo 20. painos. "Mestaritontun seikkailut" on itsenäinen jatko-osa Somersalon teokselle "Päivikin satu". Teos valittiin Helsingin Sanomien äänestyksessä vuonna 2004 suosituimmaksi kotimaiseksi lastenkirjaksi kautta aikojen. Onni Mansnerus teki kirjaan värikuvituksen 1940-luvulla.


title: Mestaritontun seikkailut

text: Kirjan päähenkilö on Mestaritonttu, joka kuninkaan moitteista loukkaannuttuaan päättää jättää toimensa Satulinnan vartijana. Jätettyään Satumaan taakseen Mestaritonttu joutuukin melkoisiin seikkailuihin sekä Kyöpelinvuoren noitien että merenväen parissa.


title: Mestaritontun seikkailut

text: Ylen radioteatteri teki "Mestaritontun seikkailuista" neliosaisen radiokuunnelman vuonna 1986. Mestaritontun roolissa oli Ossi Ahlapuro ja muissa rooleissa mm. Miitta Sorvali, Tuula Nyman ja Maija-Liisa Peuhu. Kirjan pohjalta on tehty myös useita näyttämösovituksia. Lisäksi "Mestaritontun seikkailut" on julkaistu Seela Sellan lukemana äänikirjana.


title: Kullerot

text: Kullerot ("Trollius") on kasvisuku, joka kuuluu leinikkikasvien heimoon. Monia kullerolajeja ja niiden jalostettuja lajikkeita viljellään perennana. Yksi kullerolaji, niittykullero kasvaa luonnonvaraisena Suomessa, yleisimpänä Pohjois-Suomessa. Niittykullero on Lapin maakuntakukka.


title: Samuel Pryss

text: Samuel Pryss (29. syyskuuta 1705 Turku – 26. heinäkuuta 1779 Turku) oli suomalainen Turun akatemian runousopin ja teologian professori ja tuomiorovasti.


title: Samuel Pryss

text: Pryssin vanhemmat olivat Turun akatemian runousopin professori ja kirjastonhoitaja Anders Pryss ja hänen ensimmäinen puolisonsa Katarina Charlotta Wallenstierna. Hän pääsi ylioppilaaksi Tukholmassa 1722 ollessaan isovihan vuoksi paossa Ruotsissa. Pryss valmistui filosofian maisteriksi Turun akatemiasta 1732 ja hänet vihittiin papiksi Turun hiippakunnassa 1744. Pryssistä tuli 1752 Uppsalan yliopiston teologian kunniatohtori.


title: Samuel Pryss

text: Pryss oli Turun akatemian varasihteerinä vuodesta 1732 sekä ensimmäisenä filosofian apulaisena ja akatemian sihteerinä vuodesta 1736. Hän oli pikkuvihan aikana venäläishallinnon nimittämänä lainopin professorina 1743 mutta palasi rauhan tultua entiseen virkaansa. Pryssistä tuli runousopin professori 1746, toinen teologian professori 1747 sekä ensimmäinen teologian professori 1755. Hän sai eron professorin virasta sairaalloisuuden takia vuonna 1768. Pryss oli samalla myös palkkapitäjänsä Paimion kirkkoherrana vuodesta 1744, Turun tuomiokapitulin jäsenenä 1746–1755 ja Turun ruotsalaisen seurakunnan ja Kaarinan kirkkoherrana sekä tuomiorovastina vuodesta 1755. Pryss toimi Turun akatemian rehtorina kahteen otteeseen 1749–1750 ja 1758–1759. Hän oli Satakuntalaisen osakunnan inspehtorina vuodesta 1748 ja oli tässä tehtävässä ainakin vielä vuonna 1756.


title: Samuel Pryss

text:
Pryss sokeutui harmaakaihin takia, mutta hän sai näkönsä takaisin silmäleikkauksella vuonna 1771.
Pryss oli naimisissa 1739–1756 Margareta Kristina Sackliniuksen (k. 1756) kanssa ja vuodesta 1757 Barbara Helena Freidenfeltin (k. 1808) kanssa. Hänen poikiaan olivat Turun akatemian historian ja politiikan dosentti Fredrik Pryss (1741–1767) ja lääkäri Ulrik Pryss (1767–1791).


title: Neidot

text: Neidot ("Nigella") on kasvisuku, joka kuuluu leinikkikasvien heimoon. Eräitä neitolajeja viljellään yksivuotisina koristekasveina. Ryytineito tunnetaan myös hyötykasvina, jonka siemeniä käytetään mauste- ja lääketarkoituksiin.


title: Olof Pryss

text: Olof Pryss (22. kesäkuuta 1708 Turku – 2. joulukuuta 1785 Turku) oli suomalainen Turun akatemian lainopin professori ja rehtori.


title: Olof Pryss

text: Pryssin vanhemmat olivat Turun akatemian runousopin professori ja kirjastonhoitaja Anders Pryss ja hänen ensimmäinen puolisonsa Katarina Charlotta Wallenstierna. Hän pääsi ylioppilaaksi Tukholmassa 1722 ollessaan isovihan vuoksi paossa Ruotsissa. Pryss valmistui filosofian maisteriksi Turun akatemiasta 1732. Hän oli Turun hovioikeuden auskultanttina 1745 ja suoritti Uppsalan yliopistossa molempien oikeuksien tohtorin tutkinnon 1751.


title: Olof Pryss

text: Pryss oli Ruotsin amiraliteetin alioikeuden ja luotsilaitoksen ylimääräisenä kanslistina vuodesta 1736. toimi yliamiraali kreivi Evert Didrik Tauben kolmen pojan kotiopettajana 1737 ja oli samalla Tauben yksityissihteerinä sekä kanneviskaalina mukana merisotaretkellä 1743. Pryssistä tuli eskaaderin sotatuomari 1744 ja hän palasi samana vuonna Suomeen. Pryss oli Turun akatemian lainopin dosenttina vuodesta 1745 ja yleisen lainopin professorina vuodesta 1747 aina eroonsa saakka vuonna 1777. Pryss toimi Turun akatemian rehtorina kahteen otteeseen 1750–1751 ja 1759–1760.


title: Olof Pryss

text: Pryss oli naimisissa 1749–1771 Margareta Elisabet Amnellin (k. 1771) kanssa. Heidän poikansa oli kapteeni, valtiopäivämies Anders Johan Pryss (1752–1824), aateloituna vuodesta 1799 Prytz.


title: Kilkat

text: Kilkat eli kilkkaruohot ("Cymbalaria") on kasvisuku, joka kuuluu ratamokasvien heimoon. Joitain suvun lajeja viljellään perennana.


title: Sinipallot

text: Sinipallot ("Globularia") on kasvisuku, joka kuuluu ratamokasvien heimoon. Joitain suvun lajeja viljellään perennana.


title: Leijonankidat

text: Leijonankidat ("Antirrhinum") on kasvisuku, joka kuuluu ratamokasvien heimoon. Tunnetuimpia lajeja on isoleijonankita, josta on jalostettu huomattava määrä erivärisiä viljelylajikkeita. Se on perenna, mutta usein yksivuotisena koristekasvina viljelty.Leijonankitoihin on alun perin luettu myös pikkumirrinkita eli pikkuleijonankita ("Misopates orontium", aik. "Antirrhinum orontium").


title: Gabriel Juslenius

text: Gabriel Juslenius eli "Gabriel Danielis, Virmoensis" (11. lokakuuta 1666 Mietoinen – 19. maaliskuuta 1724 Turku) oli suomalainen Turun akatemian teologian professori ja rehtori.


title: Gabriel Juslenius

text: Jusleniuksen vanhemmat olivat Mynämäen kirkkoherra Daniel Juslenius (k. 1691) ja hänen ensimmäinen puolisonsa Barbro Gjös. Hänen veljensä oli piispa Daniel Juslenius. Gabriel Juslenius kävi Turun katedraalikoulua vuodesta 1678 ja pääsi ylioppilaaksi Turussa 1682. Juslenius valmistui filosofian maisteriksi Turun akatemiasta 1691 ja hänet vihittiin papiksi Turun hiippakunnassa 1708.


title: Gabriel Juslenius

text: Juslenius oli Turun akatemian varasihteerinä vuodesta 1693, toisena filosofian apulaisena vuodesta 1694 sekä ensimmäisenä filosofian apulaisena ja akatemian sihteerinä vuodesta 1698. Hänestä tuli logiikan ja metafysiikan professori 1702 ja hän oli samalla palkkapitäjänsä Paimion kirkkoherra vuodesta 1708. Juslenius pakeni Ruotsiin isovihan aikana 1713. Ruotsissa hän oli Botkyrkan kirkkoherrana Strängnäsin hiippakunnassa 1717–1722. Juslenius oli Turun akatemian kolmas teologian professori vuodesta 1720 ja toinen teologian professori vuodesta 1722. Hän oli myös samalla palkkapitäjänsä Turun suomalaisen seurakunnan ja Kaarinan kirkkoherrana vuodesta 1722. Juslenius toimi Turun akatemian rehtorina 1710–1711. Hän oli Austraalisen osakunnan inspehtorina 1704–1722, Boreaalisen osakunnan inspehtorina 1708–1722 ja Turkulaisen osakunnan inspehtorina 1722–1724.


title: Gabriel Juslenius

text: Juslenius oli naimisissa 1696–1722 Margareta Wallensteenin (k. 1722). kanssa. Heidän poikiansa olivat hovioikeudenneuvos Johan Gabriel Juslenius, myöhemmin Jusleen (1699–1767), Kruunupyyn kirkkoherra Gustaf Juslenius (1702–1774) ja hovioikeudenneuvos Pehr Jusléen (1707–1776). Professori Henrik Gabriel Porthan oli Jusleniuksen tyttären Kristina Jusleniuksen ja Viitasaaren kirkkoherran Sigfrid Porthanin poika.


title: Persona 5

text: Persona 5 (), on kuudes osa Atluksen "Shin Megami Tensei: Persona" -roolipelisarjasta, joka julkaistiin Japanissa vuonna 2016 ja Pohjois-Amerikassa sekä Euroopassa vuonna 2017.


title: Persona 5

text: Pelin päähenkilöistä suurin osa esiintyy myös rytmipelissä "" sekä spin-off -pelissä "".


title: Persona 5

text: Pelin pohjalta on tehty 3. syyskuuta 2016 julkaistu lyhytelokuva "Persona 5: The Animation – The Day Breakers", joka keskittyy pelin päätarinan ulkopuolella olevaan lisätarinaan, sekä vuonna 2018 esitetty animesarja "".


title: Persona 5

text: "Persona 5" on roolipeli, jossa pelaaja ohjaa hiljaista protagonistia, lukio-opiskelijaa, joka opiskelee vuoden ajan Tokiossa. Sosiaalisen simulaation tavoin, päivä jakautuu päiväsaikaan sekä yöhön, ja lisäksi kalenterissa huomioidaan sää. Vuosi perustuu sekä ennaltamäärättyihin että satunnaisiin tapahtumiin, joiden aikana protagonisti menee kouluun, voi tehdä Tokiossa osa-aikatöitä, tehdä muuta vapaa-ajan toimintaa, tai tehdä käsitöinä muissa pelin vaiheissa tarpeeseen tulevia esineitä. Nämä vaikuttavat hahmon tiettyihin attribuutteihin, joilla on tukevia vaikutuksia muihin tarpeellisiin asioihin. Attribuutteja ovat ystävällisyys ("Kindness"), viehätysvoima ("Charm"), tietämys ("Knowledge"), sisu ("Guts") ja taidokkuus ("Proficiency"). Oikeassa maailmassa, protagonisti voi vahvistaa sosiaalisia suhteitaan viettämällä muiden hahmojen, niin kutsuttujen "luottamushenkilöiden" ("Confidant") kanssa, jotka ovat kehittyneempi versio "" ja "" sosiaalisista linkeistä. Myös pelin muut päähenkilöt kuuluvat luottamushenkilöihin, ja osa suhteista heidän kanssaan voi johtaa mahdolliseen romanssiin. Jokainen luottamushenkilö edustaa yhtä isoista arkanoista ("Major Arcana"), ja kukin luottamussuhde tiettyyn luottamushenkilöön tehostaa yhtä hahmon ominaisuuksista: yksi mahdollistaa "viestikapulan" ("Baton Pass") käytön, jolla voi siirtää oman vuoronsa toiselle hahmolle ja antaa tälle samalla väliaikaisen tehosteen, kun taas muut esimerkiksi tehostavat neuvottelutaitoja ("Negotiation") vihollisten kanssa tai avaavat saataville uusia esineitä tai varusteita.


title: Persona 5

text: Normaalin opiskelijaelämän ohella pelitapaan kuuluuvat kaksi erityppistä luolastoa ("dungeons"): tarinaan perustuvat palatsit ("Palaces") tai satunnaisesti muodostuva Mementos, joista kumpaakin asuttavat Varjominät ("Shadow Self"), ihmisten tukahdutettujen psyykejen ruumiillistumat sekä näitä suojelevat heikommat Varjot, jotka muuttuvat demoneiksi. Mementosissa protagonisti voi suorittaa ei-pelattavien hahmojen pyyntöjen täyttämiseksi tehtäviä yhden luottamushenkilösuhteen kautta toimivan foorumin kautta. Navigoidessaan luolastoissa, ryhmä ("Party") käyttää hiiviskelyä, jotta demonit eivät huomaisi heitä, ja joillakin alueilla on pulmapelejä, joita on ratkaistava kyvyllä nimeltä "kolmas silmä" ("Third Eye"). Kussakin palatsissa on myös "turvallisuustaso" ("security level"), joka nousee kasvaa aina kun palatsia hallitseva Varjominä tulee yhä tietoisemmaksi pelaajan läsnäolosta. Jos turvallisuustaso nousee liian korkeaksi, ryhmä joutuu poistumaan palatsista. Turvallisuustasoa voi laskea joko yllätyshyökkäyksillä tai Varjojen voittamisella taistelussa.


title: Persona 5

text: Sarjan edellisten pelien tavoin, jokainen taisteluiden aikana tehty toiminta perustuu vuoron aikana tehtyihin siirtoihin. Taisteluun päätyy joko kohtamalla vihollisen tai jos ne yllättävät tämän ja saavat etulyöntiaseman taistelussa. Taistelussa, hahmot kykenevät Persooniensa ("Personas") kutsumisen lisäksi käyttämään sekä lähitaistelun että pitkän kantaman aseita. Persoonat, päähenkilöiden psyykejen ruumiillistumat, ovat tässä pelissä kutsuttavissa hahmojen käyttämien naamioiden kautta. Jokainen hahmo aloittaa tietyllä Persoonalla, ja ryhmä voi käyttää elementaalihyökkäyksiä, tai fyysisiä ja maagisia hyökkäyksiä. Lisäksi jokaisella tavallisella vihollisella on tietty heikkous. Jos hahmo osuu vihollisen heikkoon kohtaan, he saavat lisävuoron ja tyrmäävät vihollisen. Kun kaikki viholliset on tyrmätty, vastaan tulee tilanne, jossa ryhmän kaikki hahmot voivat tehdä hyökkäyksen kerralla ("All-Out Attack"), vaatia rahaa tai esineitä, tai aloittaa neuvottelun. Neuvottelu, "Persona 2" -duologiasta ja aiemmista "Megami Tensei" -sarjan peleistä tuttu ominaisuus, sallii protagonistin taivutella Varjosta esiin tulleen demonin kääntymään puolelleen ja muuttumaan uudeksi Persoonaksi: niiden houkutteleminen on kuitenkin mahdollista, vain jos protagonistin kokemustaso on riittävän korkea ja jos hänellä on riittävästi tilaa lisätä se mukana kannettavien Persoonien joukkoon.


title: Persona 5

text: Uusia Persoonia saa taistelusta onnistuneiden neuvottelujen ansiosta, ja eri Persoonatyyppejä edustavat eri arkanat, jotka vastaavat myös luottamushenkilösuhteita. Persoonia voi myös yhdistää tai muuten muokata Samettihuoneessa ("Velvet Room"), maailmassa, jossa protagonisti vierailee matkansa aikana ja missä hän voi myös hyväksyä ylimääräisiä tehtäviä. Samettihuoneessa, Persoonia voi yhdistää "giljotiinillä" ("Guillotine") ja tuloksena syntynyt Persoona perii sen luomiseksi uhrattujen Persoonien kyvyt. Mitä enemmän kykyjä Persoonilla, sitä enemmän niitä peritytyy yhdistyneelle Persoonalle. Yhdistymisellä luotujen Persoonien voimakin riippuu siihen liittyvän luottamussuhteen tasosta. Lisäksi Persoonia on mahdollista uhrata monille muillakin tavoilla, jotka vastaavat kuolemantuomioiden toteutuskeinoja: "hirsipuu" ("Gallows") uhraa Persoonan ja siirtää kokemuspisteet toiselle Persoonalle, ja "sähkötuoli" ("Electric Chair") luo uhraa Persoonan luodakseen korkeatasoisen esineen. Persoonan voi myös "lukita" ("Lockdown"), jolloin se joutuu kovan valmennuksen alle ja saa ylimääräisiä kykyjä tavallista nopeammin. Aika, jonka Persoonan on pysyttävä siellä voimien kasvattamiseksi, riippuu vastaavan arkanan luottamussuhteen tasosta.


title: Persona 5

text: Lainsuojattomien ryhmä nimeltä Sydänten haamuvarkaat ("Phantom Thieves of Hearts"), joiden johtaja protagonisti (jolle pelaaja voi itse antaa nimen) on, joutuu poliisien piirittämäksi. Protagonisti pidätetään ja viedään kuulusteluhuoneeseen. Yleinen syyttäjä Sae Niijima saapuu kuulustelemaan häntä ja protagonisti kertoo hänelle kaikki tähän johtaneet tapahtumat.


title: Persona 5

text: Protagonisti oli puolustanut erästä naista, jota eräs vaikutusvaltainen mies ahdisteli. Mentettyään tasapainonsa ja satutettuaan itsensä, mies nosti protagonistia vastaan tekaistun pahoinpitelysyytteen, jolloin tämä saa merkinnän rikosrekisteriin ja erotetaan koulustaan. Protagonisti joutuu vuodeksi tarkkailuun ja muuttaa huhtikuussa Tokioon, missä hänen tarkkailijakseen suostunut mies nimeltä Sojiro Sakura majoittaa hänet currykahvilansa Leblancin ullakolle. Yöllä protagonisti siirtyy nukkuessaan Samettihuoneeseen, todellisuuden ja unen väliseen tilaan, missä hän tapaa huoneen haltijan, Igorin, ja tämän assistentit, Carolinen ja Justinen. Igorin mukaan protagonistin on muututtava paremmaksi ihmiseksi, jotta häntä ei odottaisi synkkä tulevaisuus, ja lähettää tälle yliluonnollisen mobiilisovelluksen, "metaversumi-navigaattorin" ("Metaverse Navigator"). Aloitettuaan toisen lukiovuotensa Shujinin akatemiassa, protagonisti tapaa ongelmanuori Ryuji Sakamoton ja eksyy tämän kanssa metaversumiin ja siellä sijaitsevaan vanhaa linnaa muistuttavaan "palatsiin", jota hallitsee koulun manipuloivan liikunnanopettaja Suguru Kamoshidan Varjominä. Protagonisti herättää Persoonansa, Arsenen, ja vapauttaa tyrmistä kissamaisen olennon nimeltä Morgana. Morgana suosuttelee protagonistin, Ryujin sekä Ann Takamakin varastamaan Kamoshidan palatsin "aarteen", joka on hänen käytöksensä tunteellinen juurtuma. Kun aarre on varastettu minkä jälkeen palatsi romahtaa ja oikea Kamoshida alkaa katua tekojaan, tunnustaen ne koko koululle. Juhlistaessaan voittoaan erään hotellin ravintolassa, paikan epäystävällinen henkilö- ja asiakaskunta sekä lyhyt kohtaaminen poliitikko Masayoshi Shidon kanssa inspiroivat heitä jatkamaan toimintaansa varastaakseen korruption aikuisten sydämistä ja muuttaakseen kaupungin paremmaksi paikaksi.


title: Persona 5

text: Heidän saadessa uusia kohteita, heihin liittyy myös uusia jäseniä ja he saavat paljon huomiota sekä kansan että poliisin keskuudessa. Taideopiskelija Yusuke Kitagawa liittyy ryhmään, kun kohteena on hänen opettajansa Ichiryusai Madarame, joka julkaisee oppilaidensa teoksia omissa nimissään. Shujinin oppilaskunnan puheenjohtaja ja Saen pikkusisko Makoto Niijima liittyy ryhmään taivuteltuaan nämä ottamaan kohteeksi mafiajohtaja Junya Kaneshiron, joka kiristi opiskelijoilta rahaa. Antisosiaalinen tietotekniikkanero ja Sojiron adoptiotytär Futaba Sakura liittyy ryhmään pyydettyään heitä auttamaan häntä pääsemään yli äitinsä Wakaba Isshikin kuoleman aiheuttamasta masennuksesta vastineeksi Medjed-hakkeriryhmän pysäyttämisestä. Rikkaasta perheestä tuleva Haru Okumura liittyy ryhmään tämän ottaessa kohteekseen hänen isänsä, Kunikazu Okumuran, joka aikoo käyttää tytärtään saadakseen lisää valtaa itselleen ja yhtiölleen. Haamuvarkaat saavat myös tietää, että on olemassa salaliitto, joka on käyttänyt metaversumia omiin tarkoituksiinsa aiheuttamalla "psykoottisiksi romahduksiksi" ja "henkisiksi sammumisiksi" kutsuttuja tapauksia viimeisen kahden vuoden aikana. Kunikazu aikoo muututtuaan paremmaksi ihmiseksi paljastaa salaliiton johtajan nimen, mutta salaliittoon kuuluva mustahaarniskainen salamurhaaja tappaa hänet "henkisellä sammumisella" ja ihmiset alkavat pitää Haamuvarkaita rikollisina. Haamuvarkaiden yrittäessä selvittää salamurhaajan henkilöllisyys, lukiolaisikäinen etsivä Goro Akechi liittyy heihin ja ehdottaa seuraavaksi kohteeksi Saeta, joka kateellisena ja pessimistisenä halusi napata Haamuvarkaat vain edetäkseen urallaan. Akechi kuitenkin paljastuu salaliiton jäseneksi ja järjestää protagonistin pidätyksen. Saen kuulustellessa häntä, protagonisti yrittää suostutella Saen puolelleen välttyäkseen Akechin salamurhayritykseltä. Mikäli protagonisti onnistuu tässä, hän käyttää Saen palatsin vääristämisvoimia luodakseen illuusion siitä, että Akechi olisi onnistunut salamurhayrityksessään.


title: Persona 5

text: Piileskelevä protagonisti päättelee yhdessä ystäviensä sekä Saen ja Sojiron kanssa Shidon olevan salaliiton johtaja, joka oli käyttänyt salamurhaajana toiminutta Akechia hyväkseen varmistaakseen etulöyntiasemansa Japanin pääministerinvaaleissa ja tuhotakseen kaikki tielleen asettuvat. Protagonisti myös tunnistaa Shidon samaksi mieheksi, jonka takia oli saanut merkinnän rikosrekisteriin. Shidon palatsissa Haamuvarkaat kohtaavat Akechin, joka paljastaa olevansa Shidon avioton poika ja aikovansa tuhota isänsä heti, kun tämä voittaa vaalit, kostona onnettomasta lapsuudestaan. Hävittyään Akechi kohtaa itseään esittävän kognition, joka kertoo Shidon näkevän hänet pelkkänä "nukkena", ja uhraa itsensä päästääkseen Haamuvarkaat Varjo-Shidon luokse. Haamuvarkaiden onnistuttua Shidon muuttamisessa, tämä tunnustaa vaalipäivänä rikoksensa suorassa lähetyksessä ja Saen tehtäväksi jää varmistaa, että häntä vastaan saadaan nostettua syyte. Mutta monet kansalaisista eivät kuitenkaan suostu uskomaan Shidoa pahaksi ihmiseksi ja Shidon alaiset yrittävät manipuloida mediaa väittämään Haamuvarkaita valehtelijoiksi. Ymmärrettyään, että heidän on muutettava koko yhteiskunta, Haamuvarkaat päättävät selvittää tiensä Mementosin, kaikkien ihmisten yhteisen palatsin, ytimeen, jonka aarteen vieminen tuhoaisi koko metaversumin. Siellä he kohtaavat aiempien kohteidensa sekä kansalaisten Varjominät lukittuna vankiselleihin vapaasta tahdostaan, koska he olivat luopuneet halustaan päättää itse omasta elämästään. Mementosin aarteeksi paljastuu valtava mekaanisen maljan näköinen olento nimeltä Pyhä Graali ("Holy Grail"), joka karkottaa Haamuvarkaat takaisin oikeaan maailmaan ja alkaa yhdistää oikean maailman ja metaversumin toisiinsa.


title: Persona 5

text: Protagonisti päätyy Samettihuoneeseen, jossa Igorin käskyjä vastustavat Caroline ja Justine yhdistyvät Persoonien yhdistämiseen käytettävän giljotiinin avulla todelliseen hahmoonsa nimeltä Lavenza. Lavenza paljastaa, että "Igor" oli huijari, joka puolestaan paljastaa itsensä ja Pyhän Graalin olevan yksi ja sama olento. Hän oli myös valinnut protagonistin ja Akechin osaksi koetta, jonka kautta hän selvittäisi pystyisivätkö ihmiset muuttumaan vai täytyikö yhteiskunta tuhota ja rakentaa uudelleen. Oikea Igor, joka uskoi ihmisiin ja jonka huijari oli vanginnut, oli luonut Morganan värväämään Haamuvarkaat pysäyttämään huijarin. Pyhä Graali pyytää protagonistia ryhtymään liittolaiseksi: jos hän suostuu, hän saa käyttää metaversumia miten haluaa, mutta menettäen samalla ystäviensä ja ihmiskunnan vapauden. Jos hän kieltäytyy, hän vapauttaa muut Haamuvarkaat ja he lähtevät kohtaamaan Pyhän Graalin. Taistelun aikana Pyhä Graali valtavaksi mekaaniseksi enkeliksi ja paljastaa oikean nimensä olevan Jaldabaoth, joka oli korkeamman auktoriteetin opastusta kaipaavien ihmisten toiveiden ruumiillistuma. Taistelu näyttää toivottomalta, kunnes Haamuvarkaiden liittolaiset saavat ihmiskunnan tukemaan heitä, jolloin Jaldabaoth menettää ihmiskunnan hallinnan ja Arsene muuttuu protagonistin äärimmäiseksi Persoonaksi, Satanaeliksi, joka ampuu Jaldabaothin ja aiheuttaa metaversumin katoamisen. Protagonisti joutuu kuitenkin ilmiantamaan itsensä poliisille Haamuvarkaiden johtajana todistaakseen Shidoa vastaan. Mutta hänen liittolaisensa saavat taivuteltua Shidon ahdisteleman naisen myöntämään aiemmin nostetun pahoinpitelysyyteen perättömäksi, jolloin protagonisti pääsee vapaaksi. Ennen protagonistin paluuta kotikaupunkiinsa, muut Haamuvarkaat lähtevät yhdessä lomalle tämän kanssa.


title: Talviot

text: Talviot ("Vinca") on kasvisuku, joka kuuluu oleanterikasvien heimoon. Talvioihin kuuluu vain muutama laji. Niitä viljellään perennana, isotalviota myös huonekasvina.


title: Käärmeenpistonyrtit

text:
Käärmeenpistonyrtit ("Vincetoxicum") on kasvisuku, joka kuuluu oleanterikasvien heimoon.
Yksi käärmeenpistonyrttilaji, kalliokäärmeenpistonyrtti kasvaa luonnonvaraisena Suomessa. Se on kalliokasvi, jota esiintyy vain Lounais-Suomessa.


title: Johan Tillander

text: Johan Tillander (1. kesäkuuta 1704 Långsjö, Ruotsi – 8. helmikuuta 1769 Växsjö, Ruotsi) oli suomalainen Turun akatemian teologian professori ja rehtori.


title: Johan Tillander

text: Tillanderin vanhemmat olivat Ljuderin komministeri Petter Tillander (k. 1719) ja Ingeborg Mellinus. Hän kävi Växsjön lukiota vuodesta 1717 ja pääsi ylioppilaaksi Turussa 1723. Tillander valmistui filosofian maisteriksi Turun akatemiasta 1732 ja hänet vihittiin papiksi Växsjön hiippakunnassa 1744. Hän sai Uppsalan yliopiston teologian kunniatohtorin arvon 1752.


title: Johan Tillander

text: Tillander oli Turun akatemian varasihteerinä vuodesta 1734, Jönköpingin koulun kollegana vuonna 1737 ja Växjön lukion kolmantena kollegana vuodesta 1737. Hän oli Turun akatemian toinen filosofian apulainen vuodesta 1738 mutta ei astunut tähän virkaan. Tillander oli sitten Växjön lukion apulaisena vuodesta 1738, Växjön tuomiokapitulin notaaria ja Växsjön lukion kaunopuheisuuden lehtorina vuodesta 1739, Växsjön lukion historian lehtorina vuodesta 1742 sekä toisena teologian lehtorina vuodesta 1743. Hän oli vuosina 1740–1743 virkavapaalla ja vieraili tällöin useissa ulkomaisissa yliopistoissa. Tillander oli Turun akatemian kolmas teologian professori vuodesta 1750 ja toinen teologian professori 1755–62. Hän oli akatemian rehtorina 1752–1753 ja 1761–1762 sekä Turun tuomiokapitulin jäsenenä 1751–1762. Tillander oli lisäksi palkkapitäjänsä Liedon kirkkoherrana vuodesta 1751, Paimion kirkkoherrana vuodesta 1755 ja Maarian kirkkoherrana vuodesta 1757. Hänestä tuli Växjön tuomiorovasti 1762 ja hän oli valtiopäivämiehenä 1746–1747 ja 1751–1752.


title: Johan Tillander

text: Tillander oli naimisissa vuodesta 1755 Helena Katarina Malmin (k. 1809) kanssa.


title: Merikaalit

text: Merikaalit ("Crambe") on kasvisuku, joka kuuluu ristikukkaiskasvien heimoon. Niitä viljellään monivuotisina koristekasveina eli perennoina sekä ravintokasveina. Yksi merikaalilaji, euroopanmerikaali kasvaa luonnonvaraisena Suomessa. Se on merenrantakasvi, jota esiintyy vain aivan etelärannikolla.


title: Harsot

text:
Harsot ja raunikit ("Gypsophila") on kasvisuku, joka kuuluu kohokkikasvien heimoon. Monia suvun lajeja viljellään yksi- tai monivuotisina koristekasveina. Kesäharsoa ja morsiusharsoa käytetään lisäksi leikkokukkana.
Kaksi raunikkilajia, kangasraunikki ja ketoraunikki kasvavat luonnonvaraisina Suomessa. Ne ovat uhanalaisia. Monia muitakin lajeja esiintyy satunnaisesti.


title: Illakot

text: Illakot ("Hesperis") on kasvisuku, joka kuuluu ristikukkaiskasvien heimoon. Muutamia suvun lajeja viljellään perennana tai kaksivuotisena koristekasvina.


title: Luettelo Albertan kunnista

text: Luettelo Albertan kunnista käsittää Kanadan provinssin Albertan kunnat. Kuntia on 356, ja ne luokitellaan kaupunkikuntiin, maalaiskuntiin ja erityiskuntiin. Intiaanireservaatit eivät kuulu mihinkään kuntaan, mutta provinssin kuntalaki tunnustaa reservaattien aluehallinnon.


title: Luettelo Albertan kunnista

text: Kunnat toimivat Albertan paikallishallinnon yksiköinä ja niiden tehtävänä ylläpitää yleistä turvallisuutta ja infastruktuuria sekä hoitaa aluesuunnittelu. Terveydenhuolto ja peruskoulut ovat provinssin vastuulla.


title: Luettelo Albertan kunnista

text: Kaupunkikunnat ovat tiheimmin asuttuja alueita. Kaupunkikuntia on neljää eri tyyppiä: "city", "town", "village" ja "summer village". Kunnan asukasluvun täytyy olla vähintään 300 että se saa kaupunkikunnan statuksen. Kunnasta tulee town, mikäli se kasvaa yli tuhannen asukkaan. Yli 10 000 kunnat voivat anoa provinssilta kaupunginoikeuksia eli city-tyyppiä. Summer village on poistuva kuntatyyppi, jossa vakituisten asukkaiden määrä on alle 300, mutta kesäasukkaita on tarvittava määrä.


title: Luettelo Albertan kunnista

text: Maalaiskunnat ovat harvempaan asuttuja alueita. Maalaiskuntia on kolmea eri tyyppiä: "municipal district", "improvement district" ja "special area". Maalaiskuntien alueilla olevia asutuskeskuksia kutsutaan nimellä "hamlet". Improvement district ja special area -kuntatyyppejä johtavat yleensä provinssin asettamat virkamiehet.


title: Luettelo Albertan kunnista

text: Erityiskunnat ovat omaavat jokainen ainutlaatuisen kunnallishallinnon. Erityiskuntia on viisi ja ne nimetään eri tavoin.


title: Luettelo Albertan kunnista

text:
Albertassa on 269 kaupunkikuntaa.
Albertassa on 75 maalaiskuntaa.


title: Saipot

text: Saipot ("Iberis") on kasvisuku, joka kuuluu ristikukkaiskasvien heimoon. Muutamia saippoja viljellään yksivuotisina koristekasveina. Kivikkosaippo ja talvisaippo ovat perennoja.


title: Tim Sandberg

text: Tim Sandberg (s. 8. toukokuuta 1990 Tukholma, Ruotsi) on ruotsinsuomalainen jääkiekkomaalivahti, joka pelaa HockeyAllsvenskan-joukkue Södertälje SK:ssa. Hänen vahvuuksiinsa kuuluu rauhallisuus, nopeus ja hanskakäsi.


title: Tim Sandberg

text: Sandberg on Tyresö HK:n kasvatti, mutta hän pelasi myöhemmät juniorivuotensa kuitenkin Djurgårdens IF:ssä, jossa Sandberg voitti J18 Allsvenskanin kultaa vuonna 2008. Kaudella 2008–2009 hän puki kolmeen Elitserien-otteluun ja pelasi myös yhdessä Elitserien-ottelussa. Syyskuussa 2009 Djurgården lainasi Sandbergin Ruotsin kolmanneksi korkeimmalle sarjatasolle I-divisioonan HC Vita Hästeniin, jossa hän pelasi lähes koko kauden 2009–2010. Kaudeksi 2010–2011 Djurgården lainasi Sandbergin HockeyAllsvenskan-joukkue IF Sundsvalliin. Hän esiintyi kauden aikana myös Djurgårdenin Elitserien-joukkueessa, jossa Sandberg puki 14 runkosarja- ja yhteen playoff-otteluun. Hän pelasi kaksi runkosarjaottelua.


title: Tim Sandberg

text: Kauteen 2011–2012 Sandberg lähti Djurgårdenin kakkosmaalivahtina Gustaf Wesslaulle, joka osoittautui kuitenkin selkeäksi ykkösmaalivahdiksi. Sandberg pelasi kolme runkosarja- ja kaksi European Trophy -ottelua. Hän haki kauden aikana pelituntumaa myös yhteensä kymmenen Allsvenskan-ottelun verran Almtuna IS:n ja Mora IK:n joukkueista. Tammikuussa 2012 Djurgården hankki maalivahtiosastolleen Tyler Planten, joka jäi kuitenkin pudotuspeleissä Sandbergin varjoon.


title: Tim Sandberg

text: Sandberg siirtyi kaudeksi 2012–2013 Allsvenskan-joukkue Örebro HK:n paitaan. Hän torjui joukkueen SHL:ään kaudeksi 2013–2014, jolloin Sandberg pelasi ensimmäisen Ruotsin pääsarjakautensa joukkueensa selkeänä ykkösmaalivahtina. Hän pelasi 38 runkosarja- ja seitsemän Kvalserien-ottelua. Kaudeksi 2014–2015 Sandberg palasi Allsvenskaniin ja siirtyi vuoden mittaisella sopimuksella Södertälje SK:hon.


title: Tim Sandberg

text: Sandberg on edustanut Ruotsia viidessä poikien maaottelussa.


title: Tim Sandberg

text: Sandbergin vanhemmat ovat suomalaisia. Timillä itselläänkin oli 15-vuotiaaksi asti ainoastaan Suomen kansalaisuus, mutta hän otti myös Ruotsin kansalaisuuden päästäkseen edustamaan maata ikäkausimaajoukkueissa.


title: Night at the Museum – Haudan salaisuus

text: Night at the Museum – Haudan salaisuus ("Night at the Museum: Secret of the Tomb") on vuonna 2014 ensi-iltansa saanut toimintakomediaelokuva, jonka on ohjannut Shawn Levy. Se on jatkoa elokuville "Night at the Museum – yö museossa" (2006) ja "Night at the Museum 2" (2009). Suomessa "Night at the Museum – Haudan salaisuus" sai ensi-iltansa 13. helmikuuta 2015.


title: Night at the Museum – Haudan salaisuus

text: On tavallinen päivä museossa. Juhlat ovat pystyssä ja kaikilla on hauskaa. Yhtäkkiä kaikki museon näytteet, kuten Teddy, Attila the Hun ja muut kaatuvat. Syy kaatumiseen on taulu. Taulu herättää öisin aina kaikki näytteet henkiin. Taulun voima on huvennut. Larry Daleyn täytyy lähteä Lontooseen muiden ystäviensä kanssa ja pelastaa museo.


title: Maudsleyn menetelmä

text: Maudsleyn menetelmä on anoreksia nervosan hoitoon kehitetty perheterapiamenetelmä. Menetelmä on saanut nimensä lontoolaisesta Maudsleyn sairaalasta. Se tunnetaan Suomessa myös nimellä perhepohjainen hoito (Family-Based Treatment, FBT).


title: Maudsleyn menetelmä

text: Perhetyön käyttö nuorten anoreksian hoidossa pohjautuu lastenpsykiatri Salvador Minuchinin ja hänen kollegoidensa työhön Philadelphiassa. Perhepohjaista hoitoa syömishäiriöissä lähdettiin kehittämään Maudsleyn sairaalassa Lontoossa 1980-luvulla. Ensimmäiset kontrolloidut perhelähtöiset hoitotutkimukset (Russell et al. 1987, Eisler et al. 1997) anoreksia ja bulimia nervosan hoidossa tehtiin kyseisessä sairaalassa, ja siksi hoitometodi tunnetaan Maudsleyn menetelmänä (Maudsley's Approach). 1990-luvulla menetelmää nuorten syömishäiriöiden hoidossa lähdettiin tutkimaan myös Stanfordin yliopistossa. Sittemmin Maudsleyn menetelmän käyttö on levinnyt mm. muuhun Pohjois-Amerikkaan, Australiaan ja osaan Eurooppaa.


title: Maudsleyn menetelmä

text: Perhepohjaista hoitomenetelmää on sittemmin kehitetty eteenpäin mm. moniperhehoidoksi. Menetelmästä on tehty myös hoito-oppaat nuoren anoreksia nervosan ja bulimia nervosan hoitoa ajatellen.


title: Maudsleyn menetelmä

text: Menetelmään perehtyessään voi törmätä myös käsitteeseen "uusi Maudsleyn malli" (The New Maudsley Approach/Model/Method). Alussa mainittu Maudsleyn menetelmä on tiukasti tutkimustietoon pohjautuen suunnattu vain nuorten anoreksian ja bulimian hoitoon, ja hoito käsittää tietynlaiset vaiheet. Uudella mallilla tarkoitetaan kaikille syömishäiriöitä sairastavista huolehtiville läheisille suunnattua "työkalupakkia", jonka tarkoituksena on tarjota taitoja ja opastusta tässä vaativassa ja usein stressaavassa tehtävässä. Uutta mallia voidaan käyttää minkä hyvänsä syömishäiriöiden hoitomuodon tukena.


title: Maudsleyn menetelmä

text: Perhepohjaisen hoidon lähtökohtana on ajatus, että kukaan ei tunne ja hoida lasta niin hyvin kuin omat vanhemmat. Vaikka syömishäiriöillä on tapana vallata perheen – ei vain sairastuneen – koko elämä, lähes kaikki vanhemmat ovat oikein ohjeistettuina ja tuettuina kykeneviä auttamaan lastaan paranemisessa. Vanhemmat eivät ole haitta tai hidaste hoidossa, vaan heillä on oma tärkeä roolinsa. Perhepohjainen hoito ei näe nuoren syömishäiriötä seurauksena perheyhteisön toimimattomuudesta, vaan perheen oireilu on yritystä selvitä syömishäiriön aiheuttamista sairaista vaatimuksista.


title: Maudsleyn menetelmä

text: Maudsleyn menetelmä pyrkii voimaannuttamaan vanhemmat hoitamaan omaa lastaan: astumaan lapsen puolelle sairautta vastaan, ottamaan vastuu ravitsemuksesta yhtenä rintamana lempeän päättäväisesti silloin, kun sitä tarvitaan, ja myöhemmin tukemaan toipuvaa kantamaan uudelleen lisääntyvästi vastuuta omista ruokailuistaan sekä kehittämään tervettä identiteettiä. Hoito toteutetaan avohoitona, ja tarkoituksena onkin estää toistuvia sairaalahoitojaksoja ja niiden jälkeisiä takapakkeja. Kun nuoren kotihoito tukee syömishäiriöstä toipumista, on mahdollisuus myös saada aikaan tuloksia lyhyemmässä ajassa kuin mitä esimerkiksi Suomessa esitetään keskimääräisenä toipumisaikana.


title: Maudsleyn menetelmä

text: Jotta lempeän päättäväinen ote olisi mahdollinen, Maudsleyn menetelmän mukaan syömishäiriö pyritään ulkoistamaan sairastuneesta. Syömishäiriön ei katsota olevan sairastuneen oma vika tai valinta, käytöshäiriö tai kyvyttömyys normaaliin syömiskäyttäytymiseen. Syömishäiriö on sairaus, joka on vallannut nuoren elämän niin, että tämä ei voi käyttäytyä muulla tavalla. Sairauden taustalla ovat vajaaravitsemuksen aiheuttamat muutokset aivojen biologiassa, joihon sairastuneella on geneettinen taipumus. Näin ajatellen on helpompi kokea myötätuntoa sairastunutta kohtaan, vaikka sairauden mukaan tuomaa käyttäytymistä ei hyväksyisikään. Myötätunto on luonteeltaan empatiaa, toisen ahdistuksen ja tuskan ymmärtämistä, vaikka jokaiseen mielenliikkeeseen ei tarvitse tai pidäkään samaistua (=sympatia).


title: Maudsleyn menetelmä

text: Maudsleyn menetelmässä vanhempia opetetaan kohtelemaan sairastunutta nuorta syömishäiriöitä vastustavin reaktiomallein. Syömishäiriöitä ruokkivat reaktiot niin käytöksen kuin tunteiden suhteen pyritään myös tunnistamaan, ja niitä opetellaan välttämään.


title: Maudsleyn menetelmä

text: Maudsleyn menetelmän käyttö syömishäiriöiden hoidossa on yleistymässä myös Suomessa. Vuonna 2014 päivitetyssä Käypä hoito -suosituksessa todetaan, että "perhepohjainen hoito (Family-Based Treatment, FBT) on 12–18-vuotiailla laihuushäiriötä sairastavilla 12 kuukauden seurannassa ilmeisesti tehokkaampaa kuin yksilökeskeinen terapia (Adolescent-Focused Individual Therapy, AFT). FBT:llä noin 40 % paranee, AFT:llä noin 20 %. Yksi potentiaalinen selitys perheterapian tehokkuudelle voisi olla, että perheen tuki potilaalle jatkuu vuosia terapian jälkeen terapiassa opittujen tekniikoiden avulla. Manuaalisessa (ohjekirjan mukaan toteutetussa) perhepohjaisessa hoidossa (FBT) potilaan paino voi nousta merkittävästi. Vanhemmat ottavat vastuun potilaan ruokailusta, ovat vähemmän kriittisiä potilasta kohtaan ja ulkoistavat sairauden. Vanhempien voimaantuminen vähentää potilaan oirehdintaa."


title: Maudsleyn menetelmä

text: Suomessa Maudsleyn menetelmää ovat tehneet tunnetuksi etenkin syömishäiriöistä kärsivien nuorten vanhemmat, jotka ovat hankkineet tietonsa ulkomaisesta kirjallisuudesta ja muodostaneet yhteisöjä, joissa jakavat tietoa ja kokemuksia vertaistukiperiaatteella. Tärkeänä väylänä tiedon levittämisessä on ollut Syömishäiriöliiton ylläpitämä keskustelufoorumi, jonka kautta vanhemmat ovat etsineet vaihtoehtoja usein vanhakantaisille hoitomenetelmille. Vanhemmat ovat myös perustaneet Maudsleyn perhelähtöistä hoitoa monipuolisesti esittelevän blogin sekä suljetun Facebook-ryhmän, jonka tarkoituksena on jakaa kokemuksia perhelähtöisestä syömishäiriöiden hoidosta.


title: On the Double

text: On the Double on hollantilaisen rockyhtye Golden Earringin tuplalevy vuodelta 1969.


title: Université de Montréal

text: Université de Montréal on yliopisto Kanadan Quebecin Montrealin kaupungissa.


title: Université de Montréal

text: Université de Montréal aloitti toimintansa 6. tammikuuta 1876 ja se oli aluksi osa Université Laval de Québeciä. Yliopiston aloittaessa oppilaita oli vähemmän kuin sata ja tiedekuntia vain kolme. Vuonna 1895 yliopisto sai yhtenäiset tilat, joihin aiemmin hajallaan ympäri kaupunkia sijainneet tiedekunnat siirrettiin. Itsenäinen laitoksensa yliopistosta tuli 8. toukokuuta 1919. Tulipalo tuhosi yliopiston tilat ja tämän seurauksena Ernest Cormier suunnitteli uuden kampusalueen julkistaen suunnitelman vuonna 1926. Rakennustyöt saatiin lopullisesti valmiiksi vasta 1943 rakentamisen pysähdyttyä joksikin aikaa suuren laman takia. Vuonna 2002 yliopisto alkoi rakennuttaa viittä uutta rakennusta, joihin on tarkoitus sijoittaa tutkimuslaitoksia ja opetustiloja.


title: Université de Montréal

text: Université de Montréalin hallinto- ja opetuskielenä toimii ranska ja sen suullista ja kirjallista osaamista testataan yliopistoon pyrkiviltä. Yliopiston rehtorina toimii Guy Breton. Vuonna 2010 tavallisia opiskelijoita oli 61 253 ja jatkotutkintoa suorittavia oli heidän lisäkseen 15 798. Opetushenkilökuntaa oli yhteensä 7 329. QS World University Rankings listasi Université de Montréalin 83. parhaaksi yliopistoksi maailmassa vuonna 2014.


title: Université de Montréal

text: Yliopistoon kuuluu 13 eri tiedekuntaa ja 2 laitosta:


title: Lampijärvi (Loimaa)

text: Lampijärvi on Alastarolla Loimaalla Varsinais-Suomessa järvi, joka kuuluu Kokemäenjoen vesistössä Loimijoen valuma-alueella Kourajoen valuma-alueeseen.


title: Lampijärvi (Loimaa)

text: Järven pinta-ala on 1,0 hehtaaria ja sen pituus on 200 metriä ja leveys 100 metriä. Järvellä ei ole laskujokea, sillä se sijaitsee Lampisuon sisällä. Ympäröivä suo on ojitettua, mutta järven ympäristö ei sitä ole. Järvi on kasvamassa umpeen, ja koska rantaturveikossa ei kasva puustoa, on se jäänyt avosuoksi. Järven rantaviiva on 0,49 kilometriä pitkä. Järvi sijaitsee suon laidassa Ristikallion kohdalla, johon on rakennettu yksi loma-asunto. Asunnolle johtaa tie Alastaron ja Punkalaitumen yhdistävältä tieltä.


title: Kaapo Hakola

text: Kaapo Antinpoika Hakola (26. elokuuta 1753 Alahärmä – 17. joulukuuta 1808 Alahärmä) oli alahärmäläinen kirkonrakentaja, Antti Hakolan poika. Hänet mainitaan ainakin seuraavien kirkkojen rakentajana (joissakin lähteissä etunimi on muodossa Kaappo):


title: Leppijärvi (Loimaa, länsi)

text: Leppijärvi (läntinen) on toinen Varsinais-Suomessa Loimaalla sijaitsevista vierekkäisistä Leppijärvistä, joka kuuluu Kokemäenjoen vesistössä Loimijoen valuma-alueella Kourajoen valuma-alueeseen. Järvi kuuluu pääosaltaan entisen Loimaan kunnan Lähteen kylään ja pienemmältä osaltaan entisen Metsämaan kunnan Majanjojan kylään. Toinen Leppijärvi sijaitsee järvestä pohjoiseen läheisen harjun toisella puolen.


title: Leppijärvi (Loimaa, länsi)

text: Järven pinta-ala on 2,5 hehtaaria ja sen pituus on 300 metriä ja leveys 100 metriä. Järvellä ei ole laskuojaa, mutta siihen laskee ympäröivältä Leppisuolta muutama suo-oja. Järven rantaviiva on 0,71 kilometriä pitkä ja ranta on pääosin suota. Koillinen ranta rajautuu hiekkaharjuun, joka kulkee Leppisuon poikki. Harjun päälle on rakennettu valtatie 2, jonka pysähdyspaikka sijaitsee Leppijärvien välissä. Rannoille on rakennettu yksi oma-asunto.


title: Leppijärvi (Loimaa, itä)

text: Leppijärvi (itäinen) on toinen Varsinais-Suomessa Loimaalla sijaitsevista vierekkäisistä Leppijärvistä, joka kuuluu Kokemäenjoen vesistössä Loimijoen valuma-alueella Kourajoen valuma-alueeseen. Järvi sijaitsee Loimaan Orisuon kulmakunnalla pääosaltaan Alastaron Kojon kylässä ja pienemmältä osaltaan entisen Loimaan kunnan Euran kylässä. Toinen Leppijärvi sijaitsee järvestä etelään läheisen harjun toisella puolen.


title: Leppijärvi (Loimaa, itä)

text: Järven pinta-ala on 8,8 hehtaaria ja sen pituus on 600 metriä ja leveys 200 metriä. Järven luusua sijaitsee järven pohjoisrannalla, josta saa alkuunsa 1,6 kilometriä pitkä Latvaoja, joka yhtyy Varvusenojaan ja jatkaa alempana Palojoen nimisenä. Palojoki, joka on Kourajoen pisin haara, laskee lopuksi Loimijokeen.


title: Leppijärvi (Loimaa, itä)

text: Järven rantaviiva on 1,4 kilometriä pitkä ja ranta on pääosin suota, joka kuuluu Leppisuohon. Lounainen ranta rajautuu hiekkaharjuun, joka kulkee Leppisuon poikki. Harjun päälle on rakennettu valtatie 2, jonka pysähdyspaikka sijaitsee Leppijärvien välissä. Rannoilla on neljä loma-asuntoa ja motelli.


title: Sleater-Kinney

text: Sleater-Kinney on yhdysvaltalainen punk rock-yhtye, joka perustettiin Olympiassa, Washingtonissa vuonna 1994.


title: Anselmi Ilola

text: Anselmi Ilola (s. 13. tammikuuta 1995) on suomalainen uransa lopettanut mäkihyppääjä. Hän edusti Pöytyän Urheilijoita.


title: Anselmi Ilola

text: Ilola on kilpaillut myös yhdistetyssä ja harrastanut jalkapalloa. Mäkihypyn maailmancupissa hän ei ole vielä debytoinut. Tammi-helmikuussa 2015 Lapin Urheiluakatemiassa opiskeleva Ilola kilpaili kuudessa Yhdysvaltain US Cupin kilpailussa saavuttaen kilpailuista viisi voittoa ja yhden kakkossijan.


title: Helmikuun 28. päivän verilöyly (Taiwan)

text: Helmikuun 28. päivän verilöyly () tai yksinkertaisesti 228 alkoi nimensä mukaisesti 28. helmikuuta vuonna 1947, jolloin verisesti hajotettu mielenosoitus johti yleiseen kansannousuun Taiwania hallinnutta Kuomintangia vastaan. Tapahtumissa sai surmansa tuhansia paikallisia ja siitä puhuminen oli pitkään kielletty. Presidentti Lee Teng-hui pyysi tapahtumia anteeksi vuonna 1995.


title: Helmikuun 28. päivän verilöyly (Taiwan)

text: Kiina sai Taiwanin saaren takaisin sitä miehittäneeltä Japanilta toisen maailmansodan jälkeen vuonna 1945. Vallanvaihdos ei sujunut ongelmitta. Alueelle mantereelta tuodut kiinalaisjoukot olivat huonosti koulutettuja ja valmistautumattomia Japanin hallinnon loppumista seuranneeseen jälleenrakennukseen. Taiwanilaisia pidettiin myös yleisesti entisen vihollisen kanssa veljeilleinä pettureina. Kiinan kansallismielisten johtaja Tšiang Kai-šek asetti saaren kenraalikuvernööriksi Chen Yin, jonka hallinto tuli nopeasti tunnetuksi korruptiosta ja väkivallasta. Chen otti haltuunsa entiset japanilaiset tehtaat ja muut yritykset, mutta myös paikallisten taiwanilaisten omaisuutta. Paikallinen väestö selviytyi vallanvaihdoksen alkuvuosina pitkälti mustan pörssin kaupan avulla.


title: Helmikuun 28. päivän verilöyly (Taiwan)

text: 27. helmikuuta 1947 suuri mielenosoittajien joukko kerääntyi poliisiaseman eteen Taipeissa. Mielenosoitus oli alkanut kun poliisi ja armeija olivat väitteiden mukaan pahoinpidelleet savukkeita mustan pörssin kautta myyneen vanhan naisen. Poliisi ampui varoituslaukaukseksi tarkoitetun laukauksen, joka kuitenkin osui paikalla olijaan. Väkijoukko raivostui hajaantumisen sijaan ja poliisi vetäytyi lähellä olleelle metroasemalle, jonka mielenosoittajat piirittivät. Sana poliisin surmaamasta mielenosoittajasta levisi ja mielenosoittajien joukko kasvoi entisestään.


title: Helmikuun 28. päivän verilöyly (Taiwan)

text: 28. helmikuuta mielenosoittajat kerääntyivät Chen Yin toimiston eteen vaatien surmaan osallistuneiden poliisien rankaisua. Chen kutsui paikalle armeijan joukot, jotka alkoivat tulittaa väkijoukkoa sen hajottamiseksi. Mielenosoittajat hajaantuivatkin, mutta verilöyly käynnisti yleisen kansannousun Kuomintangin hallintoa vastaan. 4, maaliskuuta mennessä kapinalliset olivat ottaneet haltuunsa taipeilaiset radioasemat, sekä useita pienempiä kaupunkeja Taipein ulkopuolella. Chen Yi julisti ulkonaliikkumiskiellon, jonka rikkojat armeija ohjeistettiin ampumaan.


title: Helmikuun 28. päivän verilöyly (Taiwan)

text: Kapinallisilla ei ollut yhtenäisiä tavoitteita. Osa heistä halusi neuvotteluja Chen Yin kanssa osan halutessa puolestaan ottaa haltuunsa saaren koko hallinnon. Kapinallisten joukossa oli myös pieni joukko kommunistien kannattajia. Kuomintangin armeijan joukot kukistivat kuitenkin kapinallisten tukikohdat 8. maaliskuuta mennessä, jonka jälkeen alkoi valkoisena terrorina tunnetuksi tullut kapinallisiksi epäiltyjen vainoaminen. Pidätetyiksi joutui monia kokonaan syyttömiä ja monet kapinan varsinaisista johtajista pääsivät pakenemaan Hongkongiin.


title: Helmikuun 28. päivän verilöyly (Taiwan)

text: Tšiang Kai-šek määräsi lopulta Chen Yille kuolemantuomion tapahtumien seurauksena ja hänet teloitettiin 18. kesäkuuta 1950. Tapahtumia pyrittiin muuten peittelemään ja kaikki maininnat siitä olivat pitkään kielletty. Tšiang Kai-šekin pojan Tšiang Tšing-kuon kuoleman jälkeen vuonna 1988 kansalaisjärjestöt alkoivat vaatia verilöylyn tunnustamista. Vuonna 1992 hallinnon tekemän selvityksen mukaan verilöylyssä ja sitä seuranneessa kansannousussa sai surmansa 18 000-28 000 henkilöä. Helmikuussa 1995 silloinen presidentti Lee Teng-hui pyysi julkisesti anteeksi hallinnon puolesta ja uhrien omaisille päätettiin maksaa korvauksia. Tapahtumien muistoksi vietetään nykyisin vuosittain muistopäivää 28. helmikuuta.


title: Pristinan lentokentän välikohtaus

text: Pristinan lentokentän välikohtaus tapahtui Naton ja Venäjän joukkojen välillä Pristinan kansainvälisellä lentokentällä 12. kesäkuuta 1999 Kosovan sodan jälkipuinnissa. Se sai alkunsa kun Venäjän joukot miehittivät lentokentän ennen Naton joukkoja, mikä sai aikaan suuria poliittisia ja sotilaallisia jännitteitä. Miehitys kesti puolitoista viikkoa, mutta pattitilanne ratkesi lopulta rauhanomaisesti.


title: Pristinan lentokentän välikohtaus

text: Kosovan sota loppui 11. kesäkuuta 1999, minkä jälkeen NATO:n ja Venäjän rauhanturvajoukot sijoitettiin Kosovoon. Venäjä oli odottanut saavansa rauhaturvasektorin ilman Natoa ja suuttui, kun tähän ei suostuttu. Oli olemassa huoli siitä, että erillinen Venäjän sektori saattaisi johtaa Kosovon jakamiseen siten, että serbit kontrolloisivat pohjoista ja Albania etelää. Liittoutuneiden nopean toiminnan joukot (ARRC) sijoitettiin Skopjeen Makedoniaan maaliskuun 1999 aikana.


title: Pristinan lentokentän välikohtaus

text: Aikaisin aamulla 11. kesäkuuta 1999 kolonna, joka sisälsi noin 30 venäläistä aseistettua kulkuneuvoa, jotka kuljettivat 250 sotilasta, jotka olivat osa kansainvälisiä rauhanturvajoukkoja Bosniassa siirtyivät Serbiaan. Kello 10.30 SHAPE varmisti tämän ja uutiskanava CNN:n kuvien mukaan venäläiset olivat hätäisesti maalanneet tekstin KFOR ajoneuvoihinsa, joissa oli aikaisemmin nähty teksti SFOR (joka oli Naton rauhanturvatunnus Bosnia-Herzegovinassa). Oletettiin, että venäläinen kolonna suuntasi kohti Pristinaa ja sen kansanvälistä lentokenttää ennen Nato-joukkojen saapumista sinne.


title: Pristinan lentokentän välikohtaus

text: Kuultuaan venäläisten joukkojen siirtymisestä yhdysvaltalainen Nato-komentaja Wesley Clark soitti NATO:n pääsihteeri Javier Solanalle ja kertoi, että alueella on tapahtunut "auktoriteetin muutos". Clark määräsi alustavasti osaston englantilaisia ja ranskalaisia laskuvarjosotilaita siirtymään helikoptereilla valtaamaan lentokentän. Upseereilla oli haudanvakavia huolia joiden mukaan serbijoukot saattaisivat tulittaa helikoptereita ja että Kosovon invaasio ennen sovittua määräaikaa saattaisi vetää serbit ulos rauhansopimuksesta.


title: Pillerinpyörittäjä

text: Pillerinpyörittäjä ("Scarabaeus sacer") on lehtisarvisiin ("Scarabaeidae") kuuluva kovakuoriaislaji. Sitä tavataan Pohjois-Afrikassa, Euroopan eteläosissa ja paikoin Aasiassa.


title: Pillerinpyörittäjä

text: Kuoriainen on saanut nimensä siitä, että se pyörittelee lehmänlannasta palleroita. Se syö ulostetta ja käyttää pyörittelemiään kikkareita muniensa haudontakammioina. Kun uros on valmis parittelemaan, se pyörittelee lantapallon, ja naaras avustaa tai seuraa sitä. Kun pariskunta on löytänyt sopivan pehmeää maata, ne hautaavat pallon ja kaivautuvat maan alle parittelemaan. Naaras laskee hedelmöittyneet munansa palloon, jossa kuoriutuneet toukat elävät ja josta ne syövät.


title: Pillerinpyörittäjä

text: Pillerinpyörittäjän pituus on 25–30 mm. Sen päästä lähtee kuusi sakaraa, kuin kruunussa tai sädekehässä. Sakarat ovat hajureseptoreita, joilla pillerinpyörittäjä paikantaa eläinten ulosteet. Kuoriaisen kolmesta jalkaparista ensimmäinen on lyhentynyt, ja se käyttää niitä lantapaakkujen muotoilemiseen palloiksi.


title: Pillerinpyörittäjä

text: Pillerinpyörittäjä on hyödyllinen, sillä se hautaa ja syö eläinten jätöksiä ja siten parantaa maaperän tuottavuutta, sekä vähentää taudinaiheuttajien lisääntymistä.


title: Pillerinpyörittäjä

text: Muinaisessa Egyptissä pillerinpyörittäjää pidettiin pyhänä; kovakuoriainen symboloi maata ja sen pyörittämä lantapallo maapalloa. Egyptiläisten skarabee-amuletti muotoiltiin pillerinpyörittäjän mukaan.


title: Hannes Teppo

text: Hannes Teppo (1898 – 29. marraskuuta 1953) oli suomalainen kielitieteilijä ja suomen kielen kehittäjä. Hänen oppiarvonsa oli filosofian maisteri. Hän toimi Suomen Akatemian kielitoimiston ensimmäisenä johtajana. Hän on luonut myös sanastoa kuten "kaluste", "jäänne" ja "taajama".


title: Kristian Cavander

text: Kristian Cavander (8. lokakuuta 1730 Karuna – 28. helmikuuta 1812 Turku) oli suomalainen Turun akatemian teologian professori ja rehtori.


title: Kristian Cavander

text: Cavanderin vanhemmat olivat Karunan Sandön rusthollari Johan Mattsson Cavander (k. 1753) ja Katarina Jakobsdotter Holmberg. Hän pääsi ylioppilaaksi Turussa 1747. Cavander valmistui filosofian maisteriksi Turun akatemiasta 1754 ja hänet vihittiin papiksi Turun hiippakunnassa 1757. Hän sai Uppsalan yliopiston teologian kunniatohtorin arvon vuonna 1800.


title: Kristian Cavander

text: Cavander oli Turun akatemian teologian dosenttina vuodesta 1756, Turun akatemian ensimmäisen teologian professorin palkkapitäjänä olleen Kaarinan sijaiskirkkoherrana vuodesta 1757 ja Vaasan triviaalikoulun rehtorina vuodesta 1766. Hänestä tuli Turun akatemian neljäs ylimääräinen teologian professori 1780, kolmas teologian professori 1783, toinen teologian professori 1783 sekä ensimmäinen teologian professori 1789. Cavander vapautettiin professorin virkaan liittyneestä luennointivelvollisuudesta vuonna 1803. Cavander oli myös palkkapitäjänsä Turun suomalaisen seurakunnan kirkkoherrana vuodesta 1781, Turun tuomiokapitulin jäsenenä 1781–1789 sekä Turun ruotsalaisen seurakunnan ja Kaarinan kirkkoherrana ja tuomiorovastina vuodesta 1789. Hän toimi Turun akatemian rehtorina 1793–1794 ja oli synodaaliväitöksen vt. varapreeseksenä pappeinkokouksessa Turussa vuonna 1791.


title: Kristian Cavander

text: Cavander oli naimisissa 1758–1786 Renata Forsténin (k. 1786) kanssa.


title: Fe’Fellas

text:
Fe'Fellas on suomalainen esiintyvä ja kilpaileva Vogue -tanssiryhmä. Ryhmän koreografioiden pohjana toimii Vogue-tanssin alatyyli "Vogue Fem".
Ryhmän ideologiaan kuuluu suvaitsevaisuuden ja tasa-arvon edistäminen, sekä ennakkoluulojen rikkominen. Ryhmän on perustanut Venla Vuorio vuonna 2011. Ryhmä on toiminut itsenäisesti vuodesta 2013 lähtien.
Fe'Fellaksessa tanssivat Olli Haapaniemi, Riku Haaramäki, Heikki Hautajoki, Jarkko Hänninen, Henri Sarajärvi, sekä Topi Tiikeri.


title: Fe’Fellas

text:
Tanssiryhmän perusti suomalainen Vogue-pioneeri Venla Vuorio vuonna 2011. Ryhmä on toiminut itsenäisesti vuodesta 2013 lähtien. Fe'Fellas on kilpaillut menestyksekkäästi niin suomalaisissa, kuin kansainvälisissäkin tanssikilpailuissa.
Vuonna 2013 ryhmälle myönnettiin 900 euron arvoinen Street -stipendi FDO:n ("Finnish Dance Organization") vuotuisessa Tanssin Gaalassa.


title: Fe’Fellas

text:
Tanssiryhmä on esiintynyt mm. Helsinki Pride -tapahtumassa, sekä Pietarin LGTB-festivaaleilla vuonna 2013.
Fe'Fellas on nähty TV:ssä esiintymässä Yle TV2:n Pakko tanssia -ohjelmassa vuonna 2013 ohjelman juontajien Jani Toivolan, sekä Satu Tuomiston kanssa.
Seuraavan kerran tanssiryhmä esiintyi TV:ssä MTV3:n Elämä Lapselle -konsertissa Jenni Vartiaisen kanssa vuonna 2013, sekä Emma-gaalassa vuonna 2014.
Tanssiryhmä on nähdään myös Jenni Vartiaisen musiikkivideolla "Suru on kunniavieras", joka julkaistiin vuonna 2014.


title: Fe’Fellas

text:
Vuonna 2013 ryhmä julkaisi videon "Fe'Fellas' Cats" yhdessä Dancehall-tanssiryhmä JaMam's Catsien kanssa. Tanssivideossa ryhmät yhdistelevät voguingia ja dancehallia.
Ryhmä on tuottanut myös omia videoita Youtubeen.


title: Fe’Fellas

text:
1. sija Show of the Year -tanssikilpailu "Vuoden pienryhmä" -sarja vuonna 2012
3. sija Street SM-kilpailut "Katutanssi avoin Showcase" -sarja vuonna 2013
1. sija Street SM-kilpailut Helsingin karsinnat "Katutanssi avoin Showcase" -sarja vuonna 2014
2. sija Street SM-kilpailut "Katutanssi avoin Showcase" -sarja vuonna 2014
2. sija Street SM-kilpailut "Katutanssi avoin Showcase" -sarja vuonna 2015


title: Anders Johan Mether

text: Anders Johan Mether (8. tammikuuta 1773 Padasjoki – 18. elokuuta 1837 Padasjoki) oli suomalainen Turun akatemian matematiikan professori ja rehtori.


title: Anders Johan Mether

text: Metherin vanhemmat olivat Padasjoen Nyystölän rusthollin omistaja rykmentinkirjuri, sotakamreeri Karl Gustaf Mether (1741–1801) ja Vendla af Enehjelm. Hän kävi Porvoon lukiota ja pääsi ylioppilaaksi Turussa 1789. Mether valmistui filosofian maisteriksi Turun akatemiasta 1792 ja opiskeli sitten vielä Uppsalan yliopistossa.


title: Anders Johan Mether

text: Mether oli Turun akatemian matematiikan dosenttina vuodesta 1795, kirjaston amanuenssina vuodesta 1795 sekä matematiikan professorina 1799–1812. Hän toimi Turun akatemian rehtorina 1805–1806. Mether omisti Padasjoella Nyystölän Verhon tilan.


title: Anders Johan Mether

text: Mether oli naimisissa vuodesta 1812 Hedvig Lovisa Gyllenbergin (1775–1869) kanssa. Mether on haudattu Padasjoen vanhalle hautausmaalle.


title: Nils Olav

text: Sir Nils Olav on Edinburghin eläintarhan maskotti ja Norjan kuninkaan vartiokaartin ritari. Kuningaspingviini sai kaartin kunniajäsenyyden jo 1970-luvulla. Vuonna 2008 sir Nils Olavista tuli maailman ensimmäinen ritarin arvon saanut lintu.


title: Psycroptic (albumi)

text: Psycroptic on australialaisen saman nimisen yhtyeen kuudes studioalbumi. Se julkaistiin 9. maaliskuuta 2015 levymerkillä Prosthetic Records.


title: Psycroptic (albumi)

text: Lokakuussa 2014 yhtye solmi levytyssopimuksen yhdysvaltalaisen Prosthetic Recordsin kanssa. Albumin ensimmäinen singlelohkaisu "Echoes to Come" julkaistiin digitaalisena latauksena 4. marraskuuta 2014. Kappaleesta julkaistiin musiikkivideo joulukuussa 2014.


title: Daniel Myréen

text: Daniel Johan Myréen (10. toukokuuta 1782 Lerbo, Ruotsi – 29. joulukuuta 1831 Helsingin maalaiskunta) oli suomalainen Turun akatemian ja Keisarillisen Aleksanterin yliopiston professori ja rehtori.


title: Daniel Myréen

text: Myréenin vanhemmat olivat Nyköpingin hospitaalin taloudenhoitaja, lääninkamreeri Daniel Myréen (k. noin 1826) ja Ester Thavenius. Hän kävi Strängnäsin lukiota vuodesta 1796 ja pääsi ylioppilaaksi Uppsalassa 1802. Myréen valmistui Uppsalan yliopistosta filosofian maisteriksi ja molempien oikeuksien kandidaatiksi 1806, molempien oikeuksien lisensiaatiksi 1808 ja molempien oikeuksien tohtoriksi 1810. Hän oli Svean hovioikeuden auskultanttina 1808.


title: Daniel Myréen

text: Myréen oli Uppsalan yliopiston konsistorin amanuenssina vuodesta 1807 ja hän meni oikeusrevision palvelukseen 1809. Hän toimi Uppsalan yliopiston kotimaisen ja roomalaisen lainopin dosenttina vuodesta 1809 ja konsistorin kanslistina vuodesta 1811. Hänestä tuli Turun akatemian ja myöhemmin Aleksanterin yliopiston talous- ja kauppaoikeuden professori 1812 sekä kansa- ja valtio-oikeuden sekä kansantalouden professori 1829. Myréen toimi yliopiston rehtorina Turussa 1817–1818 ja yliopiston siirryttyä Turun palon jälkeen Helsinkiin rehtorina Helsingissä 1828–1829.


title: Daniel Myréen

text: Myréen omisti Jaakkolan tilan Naantalin Luonnonmaalla. Hän kuoli joulukuun lopulla 1831 koleraan Helsingin pitäjän Talissa ollessaan siellä perheensä kanssa joulun vietossa.


title: Daniel Myréen

text: Myréen oli naimisissa vuodesta 1819 Sofie Esperance Bonsdorffin (k. 1887). kanssa.


title: Syklo-okteeni

text: Syklo-okteeni (CH) on sykloalkeeneihin kuuluva hiilivety. Yhdistettä käytetään polymeeriteollisuudessa polymeerien raaka-aineena ja organometallikemiassa ligandina. Syklo-okteenilla esiintyy cis-trans-isomeriaa.


title: Syklo-okteeni

text: Huoneenlämpötilassa syklo-okteeni on väritön neste. Yhdiste ei liukene veteen, mutta liukenee orgaanisiin liuottimiin kuten etanoliin, dietyylieetteriin ja kloroformiin.


title: Syklo-okteeni

text: Syklo-okteeni on rengaskooltaan pienin sykloalkeeni, jolla sekä cis- että trans-isomeerit ovat stabiileja huoneenlämpötilassa. Cis-syklo-okteeni on näistä kahdesta isomeerista stabiilimpi johtuen trans-syklo-okteenin suuresta rengasjännityksestä. Cis-isomeeri on energialtaan 38 kJ/mol alhaisempi kuin trans-isomeeri. Yhdisteen cis-isomeerilla on useita konformaatioita, joista laskennallisesti alhaisimmalla energiatilalla olevia konformaatioita on 4. Trans-isomeerilla on kaksi konformaatiota. Yhdisteen isomeerit voidaan isomerisoida säteilyttämällä aallonpituudeltaan 185 nm olevalla säteilyllä. Syklo-okteenin trans-isomeeri on kiraalinen, vaikka sillä ei ole kiraliakeskusta.


title: Syklo-okteeni

text: Syklo-okteenin valmistusprosessi on kaksivaiheinen. Ensimmäisessä vaiheessa butadieeni dimerisoidaan 1,5-syklo-oktadieeniksi, joka pelkistetään osittain vedyttämällä syklo-okteeniksi. Katalyytteinä käytetään jalometallikatalyyttejä ja ylipelkistyminen syklo-oktaaniksi estetään käyttämällä vähän vetyä ja kontrolloimalla lämpötilaa. Näin muodostuu cis-syklo-okteenia. Trans-syklo-okteenia valmistetaan cis-isomeerista säteilyttämällä pentaani- tai metanoliliuoksessa ja muodostamalla siitä hopeasuola lisäämällä hopeanitraattia. Näin muodostuva hopeasuola voidaan erottaa ja trans-isomeeri vapautuu suolaa kuumentamalla.


title: Syklo-okteeni

text: Syklo-okteenia käytetään pääasiassa polyoktenameeripolymeerien valmistamiseen. Nämä ovat elastomeereja, joilla on alhainen kiteisyys. Syklo-okteenin polyoktenameerejä valmistetaan niin kutsutulla renkaanavaamispolymeroinneilla ja mekanismiltaan se on olefiinimetateesireaktio. Katalyyttinä käytetään joko volframi- tai molybdeenisuoloja. Ensimmäisen kerran syklo-okteenista polymeerejä valmisti tällä tavoin kemian nobelisti Giulio Natta vuonna 1965. Euroopassa tätä polymeeriä valmistaa Degussa ja vuosituotanto on 12 000 tonnia.


title: 101955 Bennu

text: 101955 Bennu on Aurinkoa kiertävä pikkuplaneetta, joka kuuluu Maan lähelle tuleviin Apollo-asteroideihin. Tämä pikkuplaneetta löydettiin LINEAR-ohjelmalla 11. syyskuuta 1999. Bennu sai nimensä egyptiläisen mytologian Bennu-linnun mukaan. Ennen nimeämistään tämä asteroidi tunnettiin tunnuksella 1999 RQ.


title: 101955 Bennu

text: Bennu on kooltaan pieni. Sen läpimitta on arvioiden mukaan jotain 480 ja 511 metrin väliltä ja sen muoto on hieman pitkulainen. Kappaleen albedo on 0,045 ja pyörähdysaika eli vuorokauden pituus sen pinnalla on 4,288 tuntia. Bennu kiertää Auringon ympäri kerran noin 1,20 vuodessa.


title: 101955 Bennu

text: Bennu on NASA:n vuonna 2016 laukaistun "OSIRIS-REx"-luotaimen tutkimuskohde. Luotaimen on tarkoitus saapua pikkuplaneetalle vuonna 2019 ja kerätä siitä näytteitä, jotka tuodaan Maahan tutkittaviksi vuonna 2023.


title: Henrik Snellman

text: Henrik Snellman (24. huhtikuuta 1780 Kokkolan maalaiskunta – 11. toukokuuta 1835 Vaasa) oli suomalainen kirkkoherra ja Turun akatemian teologian professori ja rehtori.


title: Henrik Snellman

text: Snellmanin vanhemmat olivat Lohtajan kirkkoherra Johan Snellman (1741–1800) ja hänen ensimmäinen puolisonsa Katarina Sidensnöre. Hän pääsi ylioppilaaksi Turussa 1797. Snellman valmistui filosofian maisteriksi Turun akatemiasta 1802, ja hänet vihittiin papiksi Turun hiippakunnassa 1808. Hänestä tuli teologian tohtori vuonna 1818.


title: Henrik Snellman

text: Snellman oli Vaasan triviaalikoulun vt. apologistana vuodesta 1802, Turun akatemian kirjaston ylimääräisenä amanuenssina vuodesta 1803, kaunopuheisuuden dosenttina vuodesta 1804, Turun katedraalikoulun vt. konrehtorina 1804–1806 sekä kasvatusopillisen seminaarin lehtorina vuodesta 1807. Hän oli Turun akatemian kolmas teologian professori 1812–1822, ja samalla hän oli palkkapitäjänsä Paimion kirkkoherrana vuodesta 1813. Snellman toimi Turun akatemian rehtorina 1816–1817, ja hän oli Turun tuomiokapitulin jäsen 1812–1822. Viimeksi Snellman toimi Vaasan ja Mustasaaren kirkkoherrana vuodesta 1822 alkaen. Hänestä tuli vt. lääninrovasti 1823 ja vakinainen lääninrovasti 1824.


title: Henrik Snellman

text: Snellman oli naimisissa vuodesta 1806 Anna Katarina Gottschickin (k. 1840) kanssa. Heidän poikiansa olivat Helsingin ruotsalais-suomalaisen seurakunnan kirkkoherra ja valtiopäivämies Frans Arvid Snellman (1818–1873) ja kapteeni Niklas Henrik Snellman (1817–1855), joka oli Krimin sodan aikana englantilaisten sotavankina 1854–1855.


title: Olof Schalberg

text: Olof Schalberg (18. toukokuuta 1733 Bollnäs, Ruotsi – 23. kesäkuuta 1804 Turku) oli suomalainen Turun akatemian logiikan ja metafysiikan professori ja rehtori.


title: Olof Schalberg

text: Schalbergin vanhemmat olivat Bollnäsin nimismies Lars Schalberg (k. 1782) ja Margareta Montén. Hän kävi Gävlen lukiota vuodesta 1749 ja pääsi ylioppilaaksi Uppsalassa 1753. Schalberg valmistui filosofian maisteriksi Turun akatemiasta 1757 ja hänet vihittiin papiksi Turun hiippakunnassa 1785.


title: Olof Schalberg

text: Schalberg oli Turun akatemian metafysiikan dosenttina vuodesta 1759, toisena filosofian apulaisena vuodesta 1771 sekä kirjastonhoitajana vuodesta 1778. Hänestä tuli Turun akatemian logiikan ja metafysiikan professori vuonna 1779 ja hän toimi samalla myös palkkapitäjänsä Liedon kirkkoherrana 1786–1804. Schalberg oli Turun akatemian rehtorina kahteen otteeseen 1787–1788 ja 1801–1802. Hän oli lisäksi Turun tuomiokapitulin jäsen vuodesta 1785.


title: Wilhelm Robert Nääf

text: Wilhelm Robert Nääf (11. syyskuuta 1720 Odensvi, Ruotsi – 22. helmikuuta 1783 Turku) oli suomalainen Turun akatemian runousopin, logiikan ja metafysiikan sekä teologian professori ja rehtori.


title: Wilhelm Robert Nääf

text: Nääfin vanhemmat olivat Uplannin kolmikasjalkaväkirykmentin kapteeni Leonhard Nääf (k. 1735) ja Magdalena Sofia Strang. Hän pääsi ylioppilaaksi Uppsalassa 1736. Nääf valmistui filosofian maisteriksi Uppsalan yliopistosta 1746.


title: Wilhelm Robert Nääf

text: Nääf oli Lundin yliopiston filosofian apulaisena vuodesta 1749 ja Turun akatemiassa ylimääräisenä filosofian apulaisena vuodesta 1752. Hänestä tuli Turun akatemian ylimääräinen runousopin professori 1756, teologian apulainen 1759, runousopin professori 1768, logiikan ja metafysiikan professori 1770, neljäs teologian professori 1779 ja kolmas teologian professori 1780. Nääf toimi samalla palkkapitäjänsä Naantalin ja Raision kirkkoherrana 1759–1783 sekä oli Turun tuomiokapitulin jäsenenä vuodesta 1759. Hän oli Turun akatemian rehtorina 1776–1777.


title: Wilhelm Robert Nääf

text: Nääf oli naimisissa vuodesta 1779 Margareta Eleonora Rossin (k. 1802) kanssa.


title: Gornja Maoča

text: Gornja Maoča on noin sadan asukkaan kylä Brčkon piirissä Bosnia ja Hertsegovinassa.


title: Gornja Maoča

text: Kylän asukaat ovat vanhoillista wahhabilaista sunnalaisuutta seuraavia muslimeja. Arabian niemimaalla syntynyt wahhabilaisuus tuli Bosniaan ulkomaalaisten taistelijoiden mukana, jotka ottivat osaa Bosnian sotaan islaminuskoisten bosnialaisten puolella. Sodan jälkeen osa heistä sai maan kansalaisuuden ja jäi asumaan Bosniaan. Kylä on ollut useamman kerran poliisin ratsioiden kohteena. Paikallisen radion mukaan Bosnia-Hertsegovinan federaation ja Serbitasavallan poliisit pidättivät useita ja takavarikoivat ammuksia helmikuussa vuonna 2010, mutta poliisi ei vahvistanut tietoa.


title: Gornja Maoča

text: Poliisi teki jälleen ratsian kylään helmikuussa 2015 sen jälkeen, kun paikallinen televisiokanava näytti kuvia jihadistilipuista, joita oli ripustettu joihinkin taloihin. Liput olivat samankaltaisia Isis-järjestön käyttämien lippujen kanssa. Poliisin mukaan liput oli kuitenkin jo poistettu poliisin saapuessa paikalle.


title: Luettelo televisiosarjan Kauniit ja rohkeat henkilöistä

text: Tämä on luettelo televisiosarjan Kauniit ja rohkeat henkilöistä jotka ovat mukana.


text: Quinn on omaa yritystään, Quinn Artisan Jewelersia, johtava korusuunnittelija. Quinnilla on poika Wyatt Fuller, Bill Spencerin kanssa. Quinn ei pidä Hopesta, koska tämä auttoi Wyattin isän selvittämisessä. Quinnin yritys on solminut yhteistyösopimuksen Forrester Creationsin kanssa. Quinnilla oli vispilänkauppaa Ericin kanssa, ja myöhemmin päätyi jälleen suhteeseen Brooke Loganin kanssa kihloissa.


text: Wyatt on Bill Spencerin ja Quinn Fullerin poika. Hope näki tämän alasti suihkussa metsässäm jonka jälkeen Hope kaatui metsässä, ja mies pelasti tämän. Myöhemmin Wyatt jäljitti Hopen ja pyysi tätä treffeille. Hope huomasi Wyattilla olevan samanlainen miekkakoru kuin Billillä ja Liamilla, ja paljastuikin, että korun suunnitellut Quinn ja Bill olivat nuoruudenrakastettuja ja Bill on Wyattin isä. Quinn on tiennyt asiasta koko ajan, mutta halusi suojella Wyattia Spencerin perheeltä, ja ei pidä nyt Hopesta tämän sekaannuttua heidän asioihin.


text: Agnes "Aggie" Jonesin veli ja Whip Jonesin serkku.Seurustelee Aly Forresterin kanssa.


text: Brooke on Stephen ja Elizabeth Loganin vanhin lapsi. Brooke on ollut naimisissa kolmen Forresterin perheen miehen kanssa (Ridgen, Ericin ja Thornen), sekä Nick Maronen ja Whip Jonesin kanssa. Hänellä on ollut muitakin miessuhteita. Brookella on viisi lasta: Rick ja Bridget Ericin kanssa, Ridge Junior eli RJ Ridgen kanssa, Jack Nick Maronen kanssa ja Hope Deacon Sharpen kanssa Deacon Sharpe oli Bridgetin aviomies, ja hänellä ja Brookella oli salasuhde. Jack on Brooken ja Nick Maronen biologinen lapsi, mutta Taylorin kantama ja synnyttämä. Brooke ja Ridge palasivat taas yhteen ja järjestivät seitsemännet häänsä huhtikuussa 2013. Ridge kuitenkin jätti Brooken häämatkan aikana, ja liitto paljastui mitättömäksi. Aikaissemmin Brookella oli vispilänkauppaa lankonsa Bill Spencerin kanssa. Brooke Logan on lahjakas kemisti, joka kehitti BeLieF-yhdisteen – aineen, joka tekee tekstiilit rypistymättömiksi.Nyt Brooke on sinkku.


text:
Donna on Brooke Loganin pikkusisko ja oli naimisissa Eric Forresterin kanssa. Eric ja Donna adoptoivat Donnan ja Justin Barberin pojan Marcuksen. Donna on työskennyllyt Forrester Creationsilla mallina. Donna jätti Ericin äitinsä kuoltua, mistä Donna syytti Stephanieta. Donna meni naimisiin nuoruudenrakkautensa ja Marcuksen biologisen isän Justinin kanssa, mutta he erosivat. Tämän jälkeen hän alkoi tapailla Nick Maronea, joka oli myös Pam Douglasin ihastuksen kohteena. Nick kuitenkin poistui kaupungista, jonka jälkeen Donna ei ole tapaillut ketään. Donnalla on kuitenkin edelleen lämpimiä tunteita entistä aviomiestään Ericiä kohtaan.
Donna Loganin teiniaikojen suuri rakkaus. Suhteesta aviottomasti siinneen Marcus-pojan isä. Donna antoi lapsen adoptoitavaksi heti synnytyksen jälkeen ja katosi itse Justinin elämästä jättäen miehen vaille tietoa lapsesta.


text:
Katie on Brooke ja Donna Loganin nuorin sisar. Katie Logan työskenteli aiemmin Forresterilla PR-vastaavana. Katie seurusteli Nick Maronen kanssa, mutta he erosivat ja Katie tutustui liikemies Bill Spenceriin ja he alkoivat seurustella ja menivät kihloihin ja naimisiin. Bill Spencer sai vallattua Forrester Creationsin itselleen ja teki Katiesta toimitusjohtajan. Katie ja Bill saivat pojan, William Logan "Will" Spencerin. Katie ja Bill olivat pitkään yhdessä, kunnes Bill petti Katiea tämän sisaren Brooken kanssa. Tämän tultua julki Katie jätti Billin ja sai avioerossa 1 % Billin Spencer Publications -yrityksestä. Billin sisaren Karenin avustuksella Katiesta tuli Spencerin toimitusjohtaja.
Hope on Brooke Loganin ja Deacon Sharpen tytär. Hope pitää Ridge Forresteria isänään. Hope työskentelee Forrester Creationsilla, jossa hänellä on oma mallisto. Hope seurustelee Liam Spencerin kanssa, he olivat erossa lyhyesti mutta palasivat yhteen kun selvisi että todellisuudessa Marcus on Amberin tyttövauvan Ambrosia "Rosien" isä. Hope ja Liam eivät voi mennä naimisiin, koska Steffy ei halua mitätöidä liittoaan Liamin kanssa. Lopulta he onnistuvat menemään naimisiin Italian Pugliassa, mutta avioliitto ei ollut laillinen. Steffyn menetettyä Liamin lapsen ja muutettua Pariisiin, Liam ja Hope ovat menneet jälleen kihloihin.


text: Deacon on Hopen biologinen isä ja Bridgetin entinen mies.


text:
Bill on liikemies joka omistaa 49 % Spencer Publications -yrityksestä, muotilehdestä ja tv-kanavasta. Karen Spencer omistaa 50 % yrityksestä ja Katie Logan Spencer 1 %. Bill osti Forrester Creationsin ja meni naimisiin Katie Loganin kanssa. Steffy sai Billin myymään Forrester Creationsin takaisin Forrestereille. Billillä on kolme lasta, aikuiset pojat Liam Spencer ja Wyatt Fuller, sekä vauvaikäinen Will Spencer Katien kanssa. Lisäksi Billin käly Brooke odotti tälle lasta, mutta sai keskenmenon. Billin isä oli Bill Spencer, Sr. Karen Spencer, ja edesmennyt Caroline Spencer Forrester, ovat Billin sisaria. Caroline Spencer on Billin sisarentytär. Ollessaan naimisissa Katien kanssa, Billillä oli suhde Brooken kanssa. Saatuaan selville, Katie erosi Billistä ja kaappasi Karenin avulla Spencer Publicationsin toimitusjohtajan paikan itselleen.
Liam tuli Los Angelesiin etsimään isäänsä, joka paljastui Billiksi. Liam on nyt töissä isänsä firmassa Spencer Publicationsissa. Liamilla ja Amberilla oli vipinää, jonka jälkeen Amber huijasi odottavansa Liamille lasta. Marcus paljastui kuitenkin lapsen isäksi. Liam on syvästi rakastunut Hope Loganiin, ja he ovat kihloissa. Hope ja Liam erosivat väärinkäsitysten vuoksi, ja Steffy huijasi itsensä naimisiin Liam Spencerin kanssa. Lopulta he erosivat ja Hope ja Liam yrittivät jälleen mennä naimisiin, mutta Steffy paljasti olevansa Liamille raskaana. Nyt Steffyn lähdettyä Pariisiin ja jätettyä Liamin keskenmenon jälkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi.
Caroline on Karen ja Danielle Spencerin tytär, ja Bill ja Caroline Spencerin sisarentytär. Caroline on nimetty edesmenneen tätinsä, äitinsä kaksoissisaren, mukaan. Liam Spencer ja Wyatt Fuller ovat Carolinen serkkuja. Caroline on muotisuunnittelija, joka muutti kaupunkiin New Yorkista. Brooke tarjosi hänelle töitä Forresterilta, toivoen samalla että Rickin ja tämän välille tulisi säpinää. Myös Thomas kiinnostui Carolinesta. Seurusteltuaan jonkin aikaa Thomasin kanssa, Caroline lopulta valitsi Rickin. Tilanne mutkistamaan saapui kuitenkin katujen kasvatti Maya Avant, josta Rick kiinnostui heti ensitapaamisella.Hän oli Rick Forresterin kanssa naimissisa.


text: Will on Katien ja Billin poika.


text: Forresterin perheen patriarkka ja Stephanien leski. Ericillä on kuusi lasta: Ridge, Thorne, Kristen ja Felicia yhdessä Stephanien kanssa ja Rick (oikeasti Eric Junior) ja Bridget avioliitostaan Brooken kanssa. Ericillä ja Stephaniella oli myös tytär Angela, joka on kuollut.


text: Eric on lahjakas muotisuunnittelija, joka on perustanut Stephanien kanssa Forrester Creations -muotitalon. Hän on päättäväinen ja vahva persoona, jolle perheen yhtenäisyys ja lapset ovat hänen elämässään tärkeimmät asiat. Stephanien lisäksi hän on ollut naimisissa Brooke Loganin, Donna Loganin ja Sheila Carterin kanssa. Eric ja Ridge myivät Forrester Creations muotitalon liikemies Bill Spencerille, Forresterit saivat jäädä töihin entiseen yritykseensä. Eric on nykyään Forrester Creations -muotitalon toimitusjohtaja ja osaomistaja, 25% osuudellaan. Eric on edelleen vahvasti mukana muotitalon toiminnassa ja päätöksissä. Stephanien kuoleman jälkeen Eric seurusteli entisen miniänsä Taylor Hayesin kanssa, kunnes Taylor jätti tämän ja poistui kaupungista.


text: Rick (Eric Junior) on Eric Forresterin ja Brooke Loganin poika. Rick on Forrester Creationsin pääjohtaja. Rick seurusteli Ridgen tyttären Phoeben kanssa. Kun Phoebe kuoli, hän alkoi seurustella tämän siskon Steffyn kanssa. Rick seurusteli ulkomailla asuessaan Ashley Abbottin kanssa. Rick on ollut myös naimisissa Amber Mooren kanssa ja näille syntyi myös lapsi, joka kuoli. Amber tuli aikanaan lapsenvahdiksi teinilapsille Rick ja Bridget. Sittemmin alaikäinen Rick ja täysi-ikäinen Amber ihastuivat toisiinsa. Amber alkoi odottaa lasta, mutta koska tämä oli ollut myös afrikan-amerikkalaisen Raymondin kanssa (roolia näytteli Usher), niin Amber ei tiennyt kumpi on isä. Rick ei tiennyt tätä ja Amber meni naimisiin Rickin kanssa, vaikka ei tiennyt oliko Rick isä. Amber poistui synnyttämään lapsensa äitinsä luokse, ettei mahdollinen salaisuus paljastuisi kaikille, jos isä olikin tummaihoinen Raymond. Amberin lapsi kuoli ja hän hautasi sen aavikolle. Samaan aikaan Amberin serkku Becky synnytti lapsen, jota Becky ei halunnut ja Amberin äiti osaltaan edesauttoi serkuksia päätymään ratkaisuun, että Amber kasvattaa Beckyn lapsen omanaan. Amber palaa kotiin lapsen kanssa, joka kastetaan Ericiksi (little Eric). Myöhemmin totuus paljastuu, että lapsi ei ole Amberin ja Amber jää valheistaan kiinni. Becky kuolee syöpään ja Rick ja Amber päättävät adoptoida Ericin. Oikea isä, Deacon Sharp, ilmaantuu kuvioihin ja asiat mutkistuvat. Huoltajuus annetaan biologiselle isälle ja Amber saa jakaa huoltajuuden tämän kanssa tai olisi muutoin menettänyt lapsen.


text: Rick on seurustellut useiden naisten, kuten Caitlin Ramirezin, Steffy Forresterin, Phoebe Forresterin, Taylor Hayesin, ja Maya Avantin kanssa. Hän oli aikaisemmin naimississa Forrester Creationsin muotisuunnittelija Caroline Spencerin kanssa.


text: Maya on näyttelijä ja Dayzeen vanha ystävä heidän yhteisiltä ajoiltaan katujen kasvatteina. Dayzee on myös ollut syyttömänä vankilassa. Maya saapui Dayzeen kahvilaan kohtaamaan tämän ja vaati saada tietää, missä hänen vauvansa on. Maya antoi aikoinaan synnyttämänsä vauvan adoptoitavaksi, ja Dayzee kertoi lopulta Mayalle että vauva on kuollut. Tästä toivuttuaan Maya ihastui Rick Forresteriin, jota piti aluksi kodittomana. Rick seurusteli kuitenkin aluksi Caroline Spencerin kanssa, mutta jätti tämän ja aloitti suhteen Mayan kanssa. Mustasukkainen Caroline järjesti Mayan ja Carterin samaan websarjaan, jotta näille tulisi vipinää.Nykyään Maya on yhdessä Rick Forresterin kanssa.


text: Ridge on Ericin ja Stephanien vanhin poika. Ridge on Forrester Creations -muotitalon osaomistaja, 25% osuudellaan. Ridge on ollut naimisissa Carolinen, Brooken ja Taylorin kanssa, joista kahden viimeksi mainitun kanssa useampaan eri otteeseen. Hänellä on neljä lasta: Thomas, Steffy (Stephanie) ja Phoebe Taylorin kanssa ja Ridge Junior eli RJ Brooken kanssa. Hän pitää myös Hopea (joka on biologisesti Brooken ja Deaconin lapsi)omana tyttärenään, koska on kasvattanut tätä yhdessä Brooken kanssa. Ridgen entinen vaimo Caroline oli Bill Spencerin tytär. Ridge on erittäin lahjakas ja tunnettu muotisuunnittelija, joka on työskennellyt suurimman osan urastaan Forrester Creationsissa. Hän on päättäväinen ja temperamenttinen luonne, joka tuntuu useinkin pitävän itseään muita parempana. Lisäksi Ridge seurusteli vähän aikaan Ashley Abbottin kanssa. Ridge ja Brooke järjestivät seitsemännet häänsä huhtikuussa 2013, mutta Ridge jätti Brooken häämatkan aikana, ja liitto paljastui mitättömäksi. Ridge lähti kaupungista ja työskenteli yli vuoden Forrester Internationalin johtajana. Ridge palasi takaisin Los Angelesiin toukokuussa 2014, ja aloitti suhteen entisen kälynsä Katie Logan Spencerin kanssa. Nykyään Ridge seurustelee Caroline Spencer Forresterin kanssa.


text: Thomas on Ridgen ja Taylorin lapsi.


text: Ridgen ja Taylorin tytär ja Liamin entinen vaimo.


text:
Thorne on Ericin ja Stephanien poika. Hän on Darlan aviomies ja heillä on tytär Alexandria. Darla kuoli auto-onnettomuudessa. Tämän jälkeen Thorne kihlautui Taylor Hayesin kanssa, mutta lopulta he erosivat kun Nick Marone astui Taylorin elämään. Myöhemmin Thorne ja Taylor yrittivät seurustelua uudelleen, mutta enimmäkseen Thorne on elänyt sinkkuna.
Ridge Junior eli RJ on Ridgen ja Brooken poika.
Alexandria "Aly" Forrester on Thorne Forresterin ja edesmenneen Darla Forresterin tytär. Aly kokee ristiriitaisia tunteita äidittömyytensä tähden, ja on ottanut yhteen niin Taylor Hayesin, Quinn Fullerin, kuin Hope Loganin kanssa. Aly on kuitenkin parhaillaan aloittanut seurustelun Forrester Creationsin malli Oliver Jonesin kanssa.
Pam on edesmenneen Stephanie Forresterin sisar, ja inhoaa Loganin perhettä. Pam oli kihloissa Brooken, Katien ja Donnan isän Stephen Loganin kanssa, mutta he erosivat. Tämän jälkeen Pam ihastui Nick Maroneen. Nyt Pam työskentelee Forresterilla sihteerinä yhdessä Donna Loganin kanssa. Pam on ihastunut Ericiin.


text: Nicole on Mayan sisko.


text:
Lakimies Carter ilmestyi sarjaan tapaamaan adoptioveljeään Marcusta. Myöhemmin hän tapasi Mayan, ja ihastui tähän. Mayalla oli jo kuitenkin tunteita Rick Forresteria kohtaan. Carter on myös aloitteleva näyttelijä, ja Caroline järjesti tämän Mayan kanssa samaan websarjaan, jotta heille tulisi vipinää.
Donna Loganin ja Justin Barberin biologinen, avioton lapsi. Teini-ikäinen äiti antoi pojan adoptoitavaksi heti tämän syntymän jälkeen. Adoptoitiin Texasiin.Tuli aikuisena Los Angelesiin etsimään juuriaan. Löysi äitinsä Donna Loganin.
Eric Forrester adoptoi ottolapsekseen. Kohtasi myös biologinen isänsä, juristi Justin Barberin.Ja nykyään naimisissa Dayzee Leighin kanssa.
Alkujaan rikkinäisessä perheessä kasvanut nainen, joka asui kodittomana Los Angelesin Skid Row -alueen kaduilla ja asuntoloissa. Naimisissa Marcus Walton Forresterin kanssa.


title: Suuri asejuna

text: Suuri asejuna lähetettiin Suomen sisällissodan alkuvaiheissa tammi-helmikuun vaihteessa 1918 Pietarista Suomeen toimittamaan aseita ja ammuksia punaisille.


title: Suuri asejuna

text: Aseiden kuljetuksen järjesti Pietarissa oleskellut Leninin henkivartijana toiminut Eino Rahja, joka sai Leniniltä luvan lastata aseet junaan ja toimittaa ne Suomeen. Rahja ja hänen veljensä Jukka Rahja tulivat Suomeen junan mukana. Junan lastina oli 15 000 kivääriä, kaksi miljoonaa patruunaa, 30 kuularuiskua (konekivääreitä) ja niiden patruunat, 10 kolmen tuuman kenttätykkiä, 3 000 tykin ammusta sekä kaksi panssariautoa. Aseet lastattiin junaan Pietari-Paavalin linnoituksessa ja juna lähti Pietarista kohti Suomea 27. tammikuuta 1918. Junan mukana lähti sen kulkua turvaamaan Pietarin suomalaisten punakaartin 120-miehinen 1. komppania.


title: Suuri asejuna

text: Junan matkareitti kulki Pietarista Viipurin, Kouvolan ja Lahden kautta Helsinkiin ja sieltä vielä Hämeenlinnan ja Toijalan kautta Tampereelle. Matkan varrella junasta jaettiin aseita ja ammuksia paikallisille punakaarteille. Valkoiset yrittivät pysäyttää asejunan väijytyksessä 27. tammikuuta Kämärällä Viipurin eteläpuolella ja sitten yrittämällä räjäyttää Kymijoen yli johtavan Korian rautatiesillan, mutta yritykset eivät onnistuneet. Kämärän väijytyksessä punaiset menettivät neljä miestä kaatuneina ja junan päällikkönä aluksi toiminut Jukka Rahja haavoittui pahoin molempiin jalkoihin niin että Eino Rahja tuli hänen tilalleen junan päälliköksi. Korian rautatiesilta taas vaurioitui pahoin mutta punaiset saivat rakennettua väliaikaisen sillan jonka yli junan vaunut saatiin siirrettyä yksi kerrallaan.


title: Suuri asejuna

text: Kirjailija Antti Tuuri on kirjoittanut junan matkasta dokumenttiromaanin "Suuri asejuna Pietarista" (Kustannus HD, 2006).


title: Caj-Gunnar Lindström

text: Caj-Gunnar Lindström (s. 18. huhtikuuta 1942 Pohja) on suomalainen liiketaloustieteilijä ja emeritusprofessori. Hän on ollut Åbo Akademin kauppakorkeakoulun liiketaloustieteen professori vuodesta 1972–1993 ja rehtori 1974–1980. Åbo Akademin rehtori hän oli 1982–1988. Hänen tutkimusalaansa ovat yrityksen johtaminen ja yritystalous. Hän oli Tukholman korkeakoulu- ja yliopistoviraston osastopäällikkö 1990–1992. Vuosina 1993–2005 hän hoiti vaikutusvaltaista Åbo Akademin säätiön rahastonhoitajan tehtävää. Hän on julkaissut runsaasti yritystaloutta koskevia artikkeleita ja kirjoja ja tutkimuspolitiikkaa ja korkeakoulupolitiikkaa käsitteleviä töitä. Hän on saanut filosofian kunniatohtorin arvon 2005.


title: Peter Lindholm (jalkapalloilija)

text: Peter Lindholm (s. 8. joulukuuta 1957 Tammisaari) on entinen suomalainen jalkapalloilija. Hän oli pelipaikaltaan maalivahti.


title: Peter Lindholm (jalkapalloilija)

text: Lindholm aloitti jalkapallon pelaamisen Ekenäs IF:ssä. Hän siirtyi Mestaruussarjassa pelanneeseen Vaasan Palloseuraan vuonna 1976 ja edusti seuraa kahden kauden ajan. Kausina 1978–1980 Lindholm pelasi Ruotsin toiseksi korkeimmalla sarjatasolla Hudiksvall ABK:ssa. Vuonna 1981 hän siirtyi Allsvenskanin IFK Sundsvalliin. Ainoalla kaudellaan Ruotsin pääsarjassa Lindholm esiintyi seitsemässä ottelussa joukkueen sijoittuessa toiseksi viimeiseksi, tippuen sarjatasoa alemmaksi. Hän pelasi vielä kolmen kauden ajan Sundsvallissa ennen lopettamistaan vuonna 1984.


title: Peter Lindholm (jalkapalloilija)

text: Maajoukkueessa Lindholm esiintyi kolmesti vuonna 1983.


title: Åbo Akademin kauppakorkeakoulu

text: Åbo Akademin kauppakorkeakoulu () oli Åbo Akademin alaisuudessa toiminut kauppakorkeakoulu. Se perustettiin vuonna 1927 ja se liitettiin Taloudellis-valtiotieteelliseen tiedekuntaan vuonna 1980.


title: Åbo Akademin kauppakorkeakoulu

text: Hallintouudistuksessa vuonna 2010 kauppakorkeakoulusta tuli osa Yhteiskuntatieteellistä tiedekunta-aluetta. Kauppakorkeakoulu lakkautettiin vuonna 2015, kun siitä tuli osa uutta Yhteiskunta- ja taloustieteiden tiedekuntaa.


title: Åbo Akademin kauppakorkeakoulu

text: Kauppakorkea koulun pääaineet:


title: Åbo Akademin kauppakorkeakoulu

text: Sivuaineet


title: Sandee Westgate

text: Sandee Westgate (s. 5. toukokuuta 1979 Sacramento, Kalifornia) on yhdysvaltalainen pornonäyttelijä. Vuonna 2000 hän esiintyi sivuroolissa Rantojen kunkku televisiosarjassa.


title: U. B. Lindström

text: Ulf Bruno (U. B.) Lindström (s. 1937) on suomalainen kotieläintutkija ja emeritusprofessori, maatalous- ja metsätieteiden tohtori 1969. Hän on ollut Helsingin yliopiston kotieläinjalostustieteen professori 1981–1983, Suomen Unicef-yhdistyksen pääsihteeri 1984–1998. Hän on tutkinut eläinlajien luonnollisen vastustuskyvyn hyödyntämistä jalostuksessa sekä sonnien jälkeläisten arvostelumenetelmiä. Aiemmin hän oli 1968–1977 Maatalouden Tutkimuskeskuksen tutkija ja 1977–1981 sen kotieläinjalostusosaston johtaja.


title: U. B. Lindström

text: Lindström on kirjoittanut tieteellisiä artikkeleita kotieläinjalostuksesta ja -perinnöllisyydestä sekä kansantajuisia artikkeleita ammatti- ja päivälehtiin muun muassa maataloudesta, ympäristöasioista, perinnöllisyydestä ja kehitysmaista. Hänen teoksiaan ovat "Världens matförsörjning och vår" (1978, P. Tigerstedtin kanssa), "Tillväxt eller hushållning?" (1981, C. Sundgrenin kanssa) ja "Access to water and sanitation – a basic human right" (1998).


title: Avoir fiscal

text: Avoir fiscal on yritysverotuksen muoto, jossa veroa hyvitetään. Avoir fiscal on ranskan kieltä. Avoir fiscal oli käytössä Suomessa 1990–2004, Ranskassa 1965–2003 ja Saksassa 1977–2000. Avoir fiscalista luovuttiin, koska se ei noudattanut Euroopan unionin veroperiaatteita (täsmällisemmin EY:n lakia). Avoir fiscal on käytössä Australiassa, Maltalla ja Uudessa-Seelannissa. Isossa-Britanniassa on käytössä muokattu avoir fiscal.


title: Avoir fiscal

text: Yhtiöveron hyvitysjärjestelmä otettiin käyttöön Suomen yritysverotuksessa vuonna 1990. Käyttöönotosta oli päätetty vuonna 1988 (29.12.1988/1232). Avoir fiscal -järjestelmän käyttöönottoa perusteltiin sillä, että sen avulla yrityksiin jää enemmän omaa pääomaa ja velkaantuneiden suomalaisten yritysten omavaraisuusasteet kohoaisivat kansainvälisille tasoille kestämään lamoja ja laskusuhdanteita ja mahdollistamaan uudet investoinnit ja innovaatiot. Avoir fiscalin tarkoituksena oli varmistaa, että osakeyhtiötä verotetaan jakamastaan voitosta vain kerran.


title: Avoir fiscal

text:
Suomen yhtiöveron hyvitysjärjestelmässä yrityksen jakamien voittojen verotus oli kytketty yrityksen omistajan henkilökohtaiseen verotukseen. Osinkoa ja siihen liittyvää yhtiöveron hyvitystä verotettiin osingonsaajan tulona. Jos osinkoa verotettiin kokonaisuudessaan pääomatulona, osakkeenomistaja ei maksanut lainkaan veroa saamistaan osingoista, sillä pääomatuloveroprosentti oli yhtä suuri kuin yhtiöveroprosentti. Osingonsaajalla oli oikeus
saada verovuonna saamansa osingon perusteella yhtiöveron hyvitys, jonka suuruus oli 29/71 osingosta eli tuloverolain määräämä vähimmäismäärä jaetusta osingosta (23.12.1999/1224). Avoir fiscaliin liittyi lisäksi se, että liikaa maksettu yhtiövero saatiin veronpalautuksena. Osingosta ei siis välttämättä maksettu lainkaan veroa ja tähän yhdistettiin ajatus, että verotettu voitto on osakkaiden rahaa, otettiin se ulos tai ei. Avoir fiscal suosi palkan nostamista osinkoina ja yrittäjät alkoivat toimia näin.


title: Avoir fiscal

text: Avoir fiscal päättyi Suomessa vuonna 2005 yritys- ja pääomaverouudistuksen yhteydessä. Avoir fiscalista luovuttiin Suomessa, koska EY:n tuomioistuin päätti, että Suomen ”yhtiöveron hyvitysjärjestelmä” ei noudattanut Euroopan unionin veroperiaatteita. Saksa oli jo luopunut vastaavasta ja samaan aikaan vasemmiston ehto varallisuusverosta luopumiselle oli paluu kahdenkertaiseen osinkojen verotukseen.


title: Avoir fiscal

text: Avoir fiscalista luopumisen jälkeen suomalaisten pörssiyhtiöiden jakamaa voittoa on verotettu kahdesti, ensin yhtiön osalta voittona ja sitten osingonsaajan osalta osinkona. Avoir fiscalista luopuminen monimutkaisti verotusta.


title: Suuri viljajuna

text: Suuri viljajuna oli suomalaisten punaisten Suomen sisällissodan aikana järjestämä viljankuljetus Siperiasta elintarvikepulasta kärsineeseen Etelä-Suomeen.


title: Suuri viljajuna

text: Punaisten kansanvaltuuskunnan elintarvikekomissaarina toiminut Oskari Tokoi valtuutti kauppa-asiamies Armas Helteen lähtemään Siperiaan ratkaisemaan Suomen viljapulaa ja käymään kauppaa miljoonasummilla paikallisten kanssa. Armas Helle oli onnistunut vastoinkäymisien jälkeen ostamaan paikallisilta kauraa ja vehnää. Ensimmäinen viljajuna lähti 19. helmikuuta 1918 Helsingistä Siperian Omskiin. Junan komissaarina toimi Suomen punaisten rautatiehallituksen koneosaston päälliköksi nimittämä veturinkuljettaja Jaakko Rahja, joka oli suuren asejunan Suomeen toimittaneen Eino Rahjan veli. Junien veturit olivat suomalaisia K3 Jumbo -vetureita, ja junien miehistö oli suomalainen. Yli 4 000 kilometrin matka Suomesta Siperiaan ja takaisin kesti kaikkiaan yli viisi viikkoa, mutta viljajuna saapui lopulta Helsinkiin 30. maaliskuuta 1918. Osa viljavaunuista oli kuitenkin jouduttu jättämään matkan varrelle rajanylityksen yhteydessä ja lisäksi osa jouduttiin jättämään Uralin vuoristoa ylitettäessä, koska veturit eivät jaksaneet vetää pitkää junaa. Omskista lähteneistä 223:sta viljavaunusta Suomeen saatiin toimitettua 127. Junan tuomalla viljalla ei kyetty ratkaisemaan Etelä-Suomen elintarvikepulaa, mutta viljalla oli paikallista merkitystä muun muassa Helsingin elintarviketilanteen helpottamisessa.


title: Suuri viljajuna

text: Toinen viljajuna lähti Helsingistä pietarinsuomalaisen bolševikin Ravelinin, kolmas juna 3. maaliskuuta Jaakko Mikkosen ja neljäs juna 16. maaliskuuta Matti Savolaisen johdolla. Näistä junista yksikään ei selvinnyt viljalasteineen takaisin Suomeen asti. Ravelinin ja Mikkosen junat palasivat vasta huhtikuun lopulla, jolloin valkoiset olivat jo katkaisseet ratayhteyden punaiseen Etelä-Suomeen. Lisäksi venäläiset sotilaat ampuivat toisen junan veturin seulaksi paluumatkalla vähän ennen Pietaria. Savolaisen komentama neljäs juna joutui Tšekkoslovakian legioonan miesten takavarikoimaksi jo Siperiassa pian Omskista lähdön jälkeen. Huhtikuun puolivälissä oli Suomesta lähetetty vielä viides ja kuudeskin viljajuna, mutta ne pysäytettiin jo menomatkalla Pietarissa. Ensimmäisen viljajunan mukana vietiin maksuksi lähinnä venäläisiä ruplia, mutta myöhemmät junat veivät mennessään suomalaisia teollisuustuotteita kuten sanomalehtipaperia ja maatalouskoneita.


title: Suuri viljajuna

text: Yksi viljajunien vetureista, Tv1 609, on esillä Haapamäen höyryveturipuistossa.


title: Suuri viljajuna

text: Kirjailija Antti Tuuri on kirjoittanut junan matkasta dokumenttiromaanin "Suuri viljajuna Siperiasta" (Kustannus HD, 2009).


title: Suuri viljajuna

text: Kirjailija Jukka Tainio on kirjoittanut Armas Helteestä kirjan "Tienhaarasta vasempaan, Siperian kauppa-asiamieheksi ja Neuvosto-Karjalaan" (Työväen historian ja perinteen tutkimuksen seura 2012).


title: Mathilda Tammelander

text: Emilia Mathilda Tammelander () oli Naisten käsityökoulun johtaja ja kotiteollisuuden edistäjä.


title: Mathilda Tammelander

text: Tammelanderin vanhemmat olivat tilanomistaja Berndt Adam Tammelander ja Emilia Valdén. Hän oli yksitoistalapsisen suurperheen vanhin. Tammelanderin isän mentyä äidin kuoltua uudelleen naimisiin perheeseen syntyi vielä neljätoista lasta. Kotiteollisuuteen kuten olkitöihin Tammelander tutustui jo nuorena, mutta varsinaisesti hän perehtyi aiheeseen saatuaan Suomen Talousseuralta apurahan 1874 opintomatkan tekemiseksi Ruotsiin. Heti matkansa jälkeen Tammelander valittiin seuran Hämeenlinnassa sijainneen käsityökoulun johtajaksi. Koulun siirryttyä kahden vuoden päästä Turkuun sen nimeksi tuli Naisten käsityökoulu. Koulun johtajana Tammelander toimi 1890-luvulle saakka. Koulussa paitsi suoritettiin teoriaopintoja, myös tehtiin käytännön harjoittelua eli valmistettiin käsityötuotteita. Tammelander teki johtajakaudellaan vielä kaksi ulkomaan opintomatkaa, 1878 ja 1884. Hän julkaisi 1891 teoksen "Kankaiden selityksiä kotiteollisuuden edistämiseksi, koottuja ja ulosannettuja". Siitä otettiin kolme painosta ja se ilmestyi myös ruotsiksi. Suomen Talousseuralta Tammelander sai 1884 tunnustuksena tuolloin kymmenvuotisesta toiminnastaan käsityöopetuksen hyväksi muistokirjoituksella varustetun hopeisen kahvipannun.


title: Ensitreffit alttarilla

text: Ensitreffit alttarilla on tositelevisio-ohjelma, jossa parisuhteen asiantuntijat yrittävät etsiä sopivan puolison ohjelmaan hakeneiden sinkkujen joukosta heidän ajatusmaailmojensa perusteella. Osallistujat eivät tunne toisiaan etukäteen. Ohjelma perustuu tanskalaiseen formaattiin "Married At First Sight".